הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 65, 2016-07-19 19:00

אלי כהן: אני מחדש את ישיבת הוועדה בנושא הצעת החוק.

אלי כהן: סדר הדברים יהיה שלצורך העניין נעבור על הסעיפים, נשמע את הסתייגויות חברי הכנסת.

אלי כהן: לגבי הסעיפים שיש בהם נושא חדש, כל עוד חבר הכנסת גפני לא משך את ההתייחסות שלו באשר לנושא חדש, לא נקרא את אותם סעיפים.

אלי כהן: בדקנו מול הייעוץ המשפטי ועל פניו אין נושא חדש, אבל כל עוד הוא לא מושך, זה המצב.

אלי כהן: ביקשנו לקיים כאן דיון במקביל ויכול להיות שנעצור.

אלי כהן: בנוסף ממך, אני מבקש ממך אריאלה, שתבקשי מהכנסת שיעדכנו אותנו לפחות עשר דקות לפני שיש הצבעה.

חיים ילין: לא רק הצבעה.

חיים ילין: אנחנו גם נואמים.

אלי כהן: ברור.

אלי כהן: גם זה בהחלט חשוב.

אלי כהן: חבר הכנסת גפני, האם נושא חדש עומד בעינו?

משה גפני: כן.

משה גפני: אולי אני אצליח לשכנע אתכם.

משה גפני: קודם נאמר על ידי הפקידים החשובים דברים שכנראה הם לא מדויקים.

משה גפני: יש גם בחוק של ניירות ערך, גם בחוק של הביטוח, גם בחוק של הפיקוח על עסקי פיקוח, בכולם יש הון עצמי, לא משנה כמה הון עצמי, הקרן עצמה או התוספת, הכול הוא באישור ועדת הכספים.

משה גפני: גם ברשות לניירות ערך, חוק ניירות ערך על הון עצמי, על נכסים נזילים וביטוח, כל מה שנלווה לעניין הזה, צריך אישור של ועדת הכספים.

משה גפני: שר האוצר באישור ועדת הכספים.

משה גפני: אותו דבר זה בנושא הזה.

משה גפני: בקיצור, שלושת החוקים – גם ניירות ערך וגם הנושא אותו עכשיו אתם רוצים לשנות – הכול באישור ועדת הכספים.

משה גפני: את זה אתם רוצים לשנות בחוק הזה.

משה גפני: שר האוצר רשאי לקבוע, אחרי כן יש תקנות, הכול באישור ועדת הכספים.

משה גפני: הכול.

משה גפני: אתה יכול לראות את הרישא של תקנות ניירות ערך, זירת סוחר – ברוך, אני צריך את ההקשבה שלך – בתוקף סמכותי לפי סעיפים אלה ואלה לחוק ניירות ערך, לפי הצעת הרשות ובאישור ועדת הכספים של הכנסת.

משה גפני: אחרי כן יש קופות גמל, גם כן באישור ועדת הכספים של הכנסת.

משה גפני: אחרי כן יש ביטוח, הון עצמי והכול באישור ועדת הכספים של הכנסת.

משה גפני: אתם עושים היסטוריה עכשיו.

משה גפני: אתם משאירים את ניירות ערך, אתם נשארים בחברות, בזירות סוחר ובכל כאשר הכול יצטרך אישור של ועדת הכספים, גם התוספת ולא רק ההון העצמי.

משה גפני: היחיד שאתם פוטרים אותו עכשיו מאישור ועדת הכספים, זה רק את הנושא של רשות שוק ההון שאותה מקימים עכשיו ומוציאים את ועדת הכספים מהעניין, תוך אפליה של הרשות לניירות ערך.

משה גפני: אגב, יש עוד דבר בחוק ניירות ערך שהוא כבר קיים, הודעה על הנחיות זמניות תמסור הרשות לשר האוצר ולוועדת הכספים של הכנסת והן יקבלו תוקף בתום 14 ימים מיום מסירת ההודעה.

משה גפני: לא המצאנו את הגלגל בזה שאפשר לעשות את זה גם כאן, אם עד אז לא באה דרישה מצד חבר הוועדה שהוועדה תבטל ואם באה דרישה כאמור, תדון הוועדה.

אלי כהן: תחזור על הדברים שוב.

משה גפני: הודעה על הנחיות זמניות תמסור הרשות לניירות ערך לשר האוצר – זה החוק – ולוועדת הכספים של הכנסת והן יקבלו תוקף בתום 14 ימים מיום מסירת ההודעה אם עד אז לא באה דרישה מצד חבר הוועדה שהוועדה תבטל אותן.

משה גפני: באה דרישה כאמור, תדון בה הוועדה וההנחיות יקבלו תוקף בתום שלושים ימים מיום הדרישה אם הוועדה לא ביטלה אותן.

אלי כהן: מה אתה אומר על התיקון הזה?

<קריאה: אני בעד.

אלי כהן: זה נוסח שאני מציע לא לפסול אותו.

משה גפני: יש עוד דבר.

אלי כהן: אדוני סגן השר, יש כאן הצעה לנוסח שמציע חבר הכנסת גפני.

אלי כהן: אולי אדוני יקרא שוב ואחרי כן נראה את זה לייעוץ המשפטי.

משה גפני: אני קורא שוב.

משה גפני: "הודעה על הנחיות זמניות תמסור הרשות לשר האוצר – הרשות, הכוונה במקרה הזה לרשות לניירות ערך - ולוועדת הכספים של הכנסת והן יקבלו תוקף בתום 14 ימים מיום מסירת ההודעה אם עד אז לא באה דרישה מצד חבר הוועדה שהוועדה תבטל אותן.

משה גפני: באה דרישה כאמור, תדון בה הוועדה וההנחיות יקבלו תוקף בתום שלושים ימים מיום הדרישה אם הוועדה לא ביטלה אותן".

משה גפני: אני מוכן לשכלל את זה.

משה גפני: אם הוועדה ביטלה, היא ביטלה.

משה גפני: אומר סגן השר איציק כהן ידידי שזה המון חומר, זה 500, 600, 800 עמודים.

משה גפני: התברר לי במהלך ההפסקה שעשית, אדוני היושב ראש – אנחנו לא נבהלים מדברים כאלה - - -

<קריאה: את ספר התקציב ראית?

משה גפני: לא משנה.

משה גפני: אני מסכים.

משה גפני: נבהלתי מהעניין הזה.

משה גפני: עוד מעט אנחנו מקבלים עשרים ספרים כאלה.

משה גפני: אני מקבל את הערת סגן השר שהחוברת מיותרת ומבחינתנו לא צריך לדון בזה.

משה גפני: אבל מוציאה הממונה על שוק ההון תזכיר ובתזכיר אין בו אפילו שלושים עמודים.

משה גפני: חוזר, סליחה, שיש בו רק שלושים עמודים, עשרים עמודים.

משה גפני: אני מציע שלא נדון בזה בכלל.

משה גפני: אני מציע שנדון רק בחוזר והחוזר יהיה כדלקמן.

משה גפני: כדי שתהיה אפשרות לשנות, לדון, לבטל וכולי, הוועדה תצטרך להצביע ברוב.

משה גפני: אם אין רוב לדון בעניין הזה, אין סמכות לדון.

משה גפני: אני אומר לכם מה המעלה בזה.

משה גפני: המעלה בזה היא שאז יכול לבוא שר האוצר שיהיה אז או הממשלה שתהיה אז - - -

אלי כהן: רוב יהיה.

אלי כהן: זאת לא הסוגיה שלנו.

משה גפני: לא.

משה גפני: יבואו ויפילו את הקואליציה.

משה גפני: יקראו לחברי הקואליציה ויאמרו להם שזאת תמונת המצב, נותנים הסבר על מה שקורה וצריך להצביע כדי לדון בזה.

משה גפני: לא תהיה חובה לדיון בלי החלטה של הוועדה.

משה גפני: אדוני היושב ראש, אני רוצה לסכם את ההצעה.

משה גפני: אני מציע שלא צריך אישור של הוועדה, צריך להניח את זה וזה בסדר, לא צריך אפילו התייעצות.

משה גפני: אם אף אחד לא משיג השגות, לא קרה שום דבר.

משה גפני: אם מישהו משיג השגות - - -

אלי כהן: לעניין ההון העצמי הנוסף.

משה גפני: כן.

אלי כהן: רק לעניין ההון העצמי הנוסף.

משה גפני: כן.

משה גפני: בחוק היום זה צריך אישור של הוועדה אבל רוצים לשנות את זה.

משה גפני: היה מישהו משיג השגה, בסדר, קובעים דיון בוועדה והוועדה מחליטה אם דנים בהשגה הזאת, כן או לא.

משה גפני: דנה ומצביעה.

משה גפני: אם הרוב מחליט שלא, יש את פרק הזמן שהממשלה משכנעת את חברי הוועדה ובעיקר את חברי הקואליציה ואז אם ההחלטה ברוב קולות היא שלא דנים, לא דנים, גם אם יש השגה.

משה גפני: זאת אומרת, יש לנו בלם נוסף.

משה גפני: הבלם הראשון הוא שבכלל לא צריך.

משה גפני: אף אחד לא מעיר כלום, לא מעיר כלם ואין שום דבר.

אלי כהן: תוך פרק זמן של 14 ימים.

משה גפני: כן.

משה גפני: אם מישהו מעיר, מצביעים.

אלי כהן: כל אחד יכול להעיר?

אלי כהן: מי מעיר?

משה גפני: חבר ועדה.

משה גפני: מעיר מישהו מחברי הוועדה, יש פרק זמן עליו מחליטה הממשלה שהיא רוצה לשכנע את החברים, מצביעים.

משה גפני: והיה אם יש רוב לדון, דנים רק במה שיש השגה.

יגאל גואטה: בוועדת הכספים.

משה גפני: כן.

משה גפני: באותו סעיף מוגדר.

יגאל גואטה: ואם אין רוב, אתה עוד פעם מאיים.

משה גפני: מה עושים אם אין רוב לתקציב?

משה גפני: ומה עושים אם אין רוב למשהו שהממשלה מביאה?

משה גפני: אז אין קואליציה.

משה גפני: אגב, מה שמתברר כאן זה שהאופוזיציה יותר מתונה מהקואליציה.

חיים ילין: לא.

חיים ילין: אל תגזים.

עיסאווי פריג': אם אני אסכים להצעה הראשונית שלך, אתה תעמוד בה עד הסוף?

חיים ילין: הוא יעמוד בזה, אבל מה יהיה עם מי שיחליף אותו?

משה גפני: מי יחליף אותי?

משה גפני: אני סיעת יהדות התורה.

חיים ילין: לא עכשיו אלא בעוד עשר שנים.

עיסאווי פריג': לא פשרות.

עיסאווי פריג': באישור ועדת הכספים.

עיסאווי פריג': נראה אותך.

עיסאווי פריג': לך עד הסוף.

יגאל גואטה: מה שהוא אומר זה באישור ועדת הכספים אבל ויה דלורוזה.

יגאל גואטה: הוא מציע אותו הדבר.

יגאל גואטה: הוא מציע שזה יהיה באישור ועדת הכספים אבל לשבור את הפיקות של הברכיים ובמסע יותר ארוך.

חיים ילין: בוודאי שכן.

עודד פורר: גפני, יש תהליך דומה גם בקבלה של החלטות ממשלה.

עודד פורר: יש הליך בהחלטות ממשלה, אגב, בנושאים הכי רגישים.

משה גפני: נתתי ליועצת המשפטית את מה שנתתם לי בכתב.

יגאל גואטה: לא הקריאו את זה כאן.

משה גפני: עוד מעט יקריאו.

חיים ילין: הקריאו.

משה גפני: לא הבנתי.

משה גפני: אתה תלך נגד אריה דרעי?

יגאל גואטה: בחיים לא.

משה גפני: אני לא אלך נגד ליצמן.

יגאל גואטה: יפה, וגם אל תלך נגד דרעי.

עודד פורר: אני אומר לכם שגם אני לא אלך נגד ליברמן.

אלי כהן: חברים, עובדים כעת על התיקון של הנוסח.

עודד פורר: יש אפשרות בהחלטות ממשלה, בהליך דומה, וזה ההליך הכי נוח לאישור, מכניסים את המחליטים לתוך המעטפה.

עודד פורר: אם השרים לא משיגים על זה תוך עשרה ימים או 14 ימים, זאת הופכת להיות החלטת ממשלה.

עודד פורר: הרבה מאוד החלטות ממשלה רגישות עברו בנוהל הזה וזה הרבה יותר פשוט מאשר להביא החלטת ממשלה לדיון בממשלה שבדרך כלל שם היא מתהפכת בכל התהליכים.

עודד פורר: לכן זה מאוד דומה.

עיסאווי פריג': מסכימים להצעה של גפני?

אלי כהן: הם מנסים לראות אם אפשר לנסח משהו.

משה גפני: זאת לא ההצעה שלי.

עיסאווי פריג': אתה ממש מאיים עליהם וכולם נרתעים ממך.

יגאל גואטה: אתה אתו או נגדו?

יגאל גואטה: לא הבנתי באיזה צד אתה.

אלי כהן: חברים, סליחה על העיכוב.

<ברוך לוברט: סליחה על העיכוב.

<ברוך לוברט: נוסח שאנחנו מציעים ביחד עם היועץ המשפטי של חבר הכנסת גפני.

משה גפני: לא.

משה גפני: של ועדת הכספים.

<ברוך לוברט: סליחה, של ועדת הכספים ומשרד המשפטים.

<ברוך לוברט: אני אקריא.

<ברוך לוברט: הנוסח שלמעשה הקריא חבר הכנסת גפני, עם ההתאמות.

יגאל גואטה: שינויים קטנים.

<ברוך לוברט: לא.

<ברוך לוברט: התאמות.

<ברוך לוברט: הודעה על הוראות.

<ברוך לוברט: אנחנו מדברים על הוראות של הממונה לנושא הזה של ההון הנוסף.

עודד פורר: סעיף 35(ב)?

<ברוך לוברט: כן.

<ברוך לוברט: על ההוראות של 35(ב).

<ברוך לוברט: "הודעה על הוראות ימסור הממונה לוועדת הכספים של הכנסת והן יקבלו תוקף בתום 14 ימים מיום מסירת ההודעה אם עד אז לא באה דרישה להשגה מצד חבר הוועדה לגביהן.

<ברוך לוברט: הוגשה דרישה להשגה כאמור, תדון בה הוועדה אם לקבלה או לדחותה.

<ברוך לוברט: קיבלה הוועדה את הדרישה של חבר הוועדה, תדון בה הוועדה בהשגה – אחרי שהיא כבר עברה את הדרישה – תוך שלושים ימים ובתום הדיון תחליט הוועדה אם לאשר את ההשגה או לדחותה".

אלי כהן: מקובל?

עיסאווי פריג': לא הצלחתי להבין.

עיסאווי פריג': אני רושם הסתייגות באישור ועדת הכספים.

עיסאווי פריג': למה המשחק הזה שאתם עושים?

עודד פורר: זה אישור ועדת כספים.

עיסאווי פריג': זה לא אישור ועדת כספים.

משה גפני: זה אישור ועדת כספים.

אלי כהן: זה אישור ועדת כספים.

אלי כהן: חברים, אנחנו לא פותחים את זה לדיון.

אלי כהן: חבר הכנסת גפני, יש לך הערות לנוסח?

משה גפני: לא.

אלי כהן: סגן השר, יש לך הערות?

יצחק כהן: לא.

יצחק כהן: זה בסדר.

אלי כהן: חבר הכנסת גפני, האם יש עוד נושאים חדשים?

משה גפני: לא.

משה גפני: אלא אם כן שיניתם משהו ממה שאמרתם קודם.

<ורד קירו זילברמן: לא שינינו.

משה גפני: אני מושך הכול.

אלי כהן: תודה רבה.

אלי כהן: חבר הכנסת ילין, בבקשה.

משה גפני: באישור ועדת הכספים.

משה גפני: זה מאפשר לממשלה להתמודד עם זה קודם כמו שהיא יכולה להתמודד עם ההשגה עצמה.

חיים ילין: אני רוצה להבין מאסף ומברוך מה השתנה מהשעה בה ישבנו עד עכשיו, עת קיבלו את הפשרה הזאת.

יצחק כהן: זאת פשרה שמתקבלת.

משה גפני: מה זה מה השתנה?

חיים ילין: שאלתי שאלה ואני רוצה תשובה.

חיים ילין: אני רוצה תשובה.

אלי כהן: לדעתי השאלה היא אלי.

חיים ילין: לא.

אלי כהן: זאת לא שאלה מקצועית.

חיים ילין: עד לפני שלוש שעות לא היו מוכנים בשום פנים ואופן.

חיים ילין: זה לא משנה אם עכשיו צריך לקפוץ עם טרמפולינה או בלי טרמפולינה.

חיים ילין: עכשיו אתה שם את הטרמפולינה.

חיים ילין: אני רוצה להבין.

חיים ילין: בסוף המהות היא אותה מהות אלא שהדרך היא קצת שונה.

חיים ילין: יש כאלה שחושבים קצת אחרת אבל כולם מאמינים.

אלי כהן: אני אענה לך וכמובן ברוך יכול לענות.

אלי כהן: אני יכול להגיד לך שעל אף שסגן השר עשה כאן פעילות ועל אף שיש לנו רוב, אני לא חושב שכל דבר צריך להכריע ברוב.

אלי כהן: אני גם לא מתייחס להערות האם הן מגיעות מהקואליציה או מהאופוזיציה אלא לעצם העניין.

חיים ילין: זה לא נכון.

אלי כהן: אל תיכנס לדבריי.

אלי כהן: תן לי לסיים ואתה תקבל זכות דיבור.

אלי כהן: שנית, אני רוצה להגיד לך את דעתי ואחר כך נוכל להתייחס.

אלי כהן: במסגרת הנוסח שבין היתר הציע חבר הכנסת גפני על בסיס נוסח דומה, וכאמור, הנוסח, אני שמעתי עליו בפעם הראשונה כאשר הישיבה התחילה כאן, קצת לאחר השעה 7:00 בערב, צריך חבר הכנסת לבוא ולטעון שיש לו מקום להניח שההחלטה המקצועית על ידי הפקידות בעניין ההון העצמי היא לא נכונה.

אלי כהן: נכון שזה יגיע לוועדת הכספים, אבל שומה עליו להוכיח שיש לו כאן טיעון ענייני.

אלי כהן: יבדקו טוב טוב את חבר הכנסת שינסה לומר למה החליט הפקיד המקצועי, למה זה 700 ולא 800.

יגאל גואטה: והיה והוועדה אומרת שמה שהוא אומר זה בכלל לא מקצועי - - -

משה גפני: אז צריך להצביע.

אלי כהן: לכן אני אומר.

אלי כהן: במסגרת הנוסח הזה יבוא חבר הכנסת ויטען, זה יגיע לדיון בוועדת הכספים.

יגאל גואטה: גם אם הטענה לא מתקבלת.

אלי כהן: נכון, אבל זה לא טייס אוטומטי שזה מגיע לוועדת הכספים.

אלי כהן: אני בטוח שכל חברי הכנסת עושים את עבודתם בצורה רצינית, מקצועית ונאמנה, חס וחלילה אני לא מטיל דופי לא בקיימים ולא באלה שיהיו בעתיד, אבל הוא צריך להסביר את ההתנגדות שלו.

יגאל גואטה: הוא הסביר וההסבר שלו לא מניח את דעתם המקצועית של האנשים כאן.

יגאל גואטה: מה עושים?

יגאל גואטה: הוא הו לך לוועדת הכספים.

אלי כהן: כן.

אלי כהן: אבל הוא יצטרך לעמוד במבחן הציבורי ובביקורת הציבורית על עצם העלאת טענתו שהיא טענה מקצועית.

יצחק כהן: לא לפני החלטת המפקחת אלא אחרי החלטתה.

אלי כהן: אחרי החלטת המפקחת.

יגאל גואטה: סליחה שאני אומר, אני יודע שכולם עושים עבודה נאמנה אבל אתה יודע כמה חברי כנסת יש כאן שמדברים שטויות?

יצחק כהן: אתה בשידור.

יגאל גואטה: כן.

יגאל גואטה: אני אומר את זה בשידור.

משה גפני: אבל אנחנו לא נוהגים לומר את זה.

יגאל גואטה: אומרים את זה.

יצחק כהן: כולם יודעים אבל לא מעזים לומר.

אלי כהן: ברוך, האם אתה רוצה להוסיף משהו על תשובתי לחבר הכנסת?

חיים ילין: אני רוצה להבין מה ההתנגדות שהייתה כי אני יוצא בתחושה מאוד לא טובה.

איציק שמולי: מרומה.

איציק שמולי: קוראים לזה מרומה.

חיים ילין: ממש.

איציק שמולי: אולי אני אפרש אותך בעודך בחיים.

איציק שמולי: לא יכול להיות שלפני שלוש שעות במסדרונות מספרים לכולנו סיפורים.

יגאל גואטה: רבותיי, זה יכול להיות.

איציק שמולי: לא יכול להיות שלפני שלוש שעות מלעיטים את כולנו במסדרונות בסיפורים על – גפני, אל תיפגע – סיפורי גפני ומגדל - - -

אלי כהן: חבר הכנסת שמולי, מי אמר לך את זה?

חיים ילין: זה לא משנה.

אלי כהן: לא.

אלי כהן: אל תחזור על הדבר הזה.

אלי כהן: תגיד מי אמר לך את זה.

אלי כהן: מי שאמר לך את זה, שיגישו נגדו תלונה לוועדת האתיקה.

איציק שמולי: אני אומר את האמת.

אלי כהן: מטילים כאן דופי.

אלי כהן: כשאומרים דבר כזה, יתייצב אותו אדם ויגיד מי אמר את זה.

<קריאה: הפקידות הבכירה.

יצחק כהן: מי מהפקידות הבכירה?

חיים ילין: כבוד היושב ראש, אני רוצה להסביר את הדברים.

יצחק כהן: אני אסביר לך.

חיים ילין: לא.

חיים ילין: אני מבקש.

חיים ילין: אני מרגיש שכל ההסתייגויות שלי שבעצם תהיה אחידות בוועדת הכספים לגבי כל החקיקה, על ההון הנוסף כל הזמן אמרו לי, לא, לא, לא.

חיים ילין: בסדר, הגעתי לאיזושהי פשרה.

חיים ילין: באמצע דיברו אתי, כל מי שאתם רוצים, והקשבתי לאנשים כי השכל לא נמצא אצלי, את החכמה לא רק אני קיבלתי אלא יש כאן עוד הרבה אנשים.

חיים ילין: אני מרגיש שבעצם באים לכאן ואני לא יודע אם בכוונה או לא בכוונה, אבל פשוט מרמים אותי.

חיים ילין: למה אני אומר את הדברים האלה.

חיים ילין: כי התגלה הר ענק.

חיים ילין: באים ואומרים, ואני אשים את הכול על השולחן.

חיים ילין: ההון הנוסף מדבר על 1, 2, 3.

חיים ילין: ביטוח חיים, ביטוח דירות וכולי.

חיים ילין: לא על הבסיס שכבר סיכמנו.

חיים ילין: אתה רוצה להיכנס לזה?

חיים ילין: אמרתי, לא, אבל אני מוכן שמישהו יאשר את זה כי לא יכול להיות שאף אחד לא יאשר את זה.

חיים ילין: הם אומרים לי: מגדל קנתה ביטוח חיים מהרבה מאוד חברות, הם צריכים עכשיו, לפי ההון הנוסף, לסגור עניינים ולשים כסף אבל הם לא רוצים לשים כסף, ולמה?

חיים ילין: כי אין להם אותו.

חיים ילין: כשאין להם אותו, זה מסכן את החיסכון של האזרחים במדינת ישראל.

חיים ילין: אני טוען שאני בעד החיסכון, צריך לשמור על החיסכון.

חיים ילין: כן, הם אומרים, אבל הם יבואו לוועדת הכספים עם הלוביסטים ויביאו את זה לעשר שנים במקום לשנתיים כמו שהאוצר רוצה.

חיים ילין: זה צד אחד.

יצחק כהן: אני יכול לענות לך?

חיים ילין: תרשה לי לומר.

חיים ילין: אז אתה מגיע, ואני אומר את הדברים האלה כמו שהם.

חיים ילין: לפני עשר שנים, תשע שנים, הגיעו אלי בלי קשר אנשים מארצות הברית עם לובי כזה ענק וביקשו שאוביל את הנאוטילוס נגד הקסאמים.

חיים ילין: הגיע משרד הביטחון, בוא תצביע על כיפת ברזל.

חיים ילין: אני באמצע ולא מבין, בן אדם תמים שצריך להציל את חיי האנשים, לא מבין בעד מה להצביע.

יצחק כהן: אני זוכר.

יצחק כהן: הלכת עם הנאוטילוס.

חיים ילין: נכון.

חיים ילין: לא הייתי בעד הנאוטילוס בשום פנים ואופן.

חיים ילין: אמרתי משרד הביטחון.

חיים ילין: עכשיו באים אלי ואומרים לי כן ועדת כספים, יש שם לובי, ועדה מקצועית שבאה ואומרת ככה.

חיים ילין: אני אומר, לא, אולי זה לא ולא, בוא נלך על האמצע, ניתן ועדה מקצועית שתבוא ותאשר.

יצחק כהן: אתה מתכוון לוועדה מייעצת.

חיים ילין: ועדה מייעצת שתבוא ותאשר את זה.

משה גפני: עם מי אתה?

משה גפני: אתם?

יגאל גואטה: הוא אמר לך.

יגאל גואטה: הוא תמים.

יגאל גואטה: הוא באמצע.

חיים ילין: בתחילת הדרך כל מה שרציתי זה שהכול יגיע לוועדת הכספים.

חיים ילין: באו ושכנעו אותי ואמרו פקידות כך ופקידות כך.

חיים ילין: מה האמת?

חיים ילין: מה האמת הנכונה והאמיתית?

חיים ילין: איפה שומרים באמת על החיסכון של האנשים, של האזרחים במדינת ישראל בלי שיבואו ויסובבו כך את ועדת הכספים או כל ועדה אחרת?

חיים ילין: איפה האמת?

חיים ילין: לאף אחד אין אותה.

יצחק כהן: אנחנו נסביר.

יצחק כהן: אני אסביר לך מה קרה כאן.

יצחק כהן: אנחנו בעד להשאיר את המצב כפי שסיכמנו אתך ועם פריג', שהמפקחת תקבל את ההחלטה וזה יבוא להתייעצות בוועדת הכספים.

חיים ילין: לא, סיכמנו שהוועדה המייעצת תאשר ואז זה יבוא.

יצחק כהן: נכון.

חיים ילין: ואז יש פקידות מקצועית שהיא נטולת קול ואין לה עניין פוליטי ויש גם אנשים שצריכים להגן על האזרחים.

יצחק כהן: זה מגיע לוועדת הכספים.

יצחק כהן: ההצעה של הרב גפני ידידי היא שבתוך 14 ימים, אם אין הערות של חברי הכנסת, זה חוזר בחזרה מאושר כמו שאישר את זה החלק המקצועי.

יצחק כהן: זה משהו אחר לגמרי.

יצחק כהן: כאשר המפקחת מחליטה והוועדה יחד עם הוועדה המייעצת מביאה לכם החלטה חלוטה לגמרי, אני רוצה לראות את אותו חבר כנסת שיחלוק עליה.

יצחק כהן: זה מגיע לוועדת הכספים, עלה הסיפור הקודם והגיעה הפשרה אותה מציע הרב גפני שאומרת שהאגף המקצועי, המפקחת תחליט מנימוקים מקצועיים, תאשר החלטה מוחלטת מבחינתה מבחינה מקצועית ותניח על שולחן הוועדה.

יצחק כהן: אם בתוך 14 ימים אין השגות, זה מאושר אוטומטית.

יצחק כהן: והיה וחבר כנסת גאון – כי הוא חייב להיות גאון – יחלוק על הדרג המקצועי, יש לו השגה, הוא יצטרך לנמק את זה.

יצחק כהן: כאן אני פחות חושש.

משה גפני: הוועדה מצביעה.

יצחק כהן: כאן אני פחות חושש, כי בוא נשמע את הנימוקים שלו.

עיסאווי פריג': איפה הוועדה המייעצת?

יצחק כהן: היא מייעצת.

יצחק כהן: היא לא מחליטה.

חיים ילין: הבנתי.

חיים ילין: אני מבקש - בגלל שיש שני צדדים למטבע ובדרך כלל המטבע לא נופלת על הקנט, זה די נדיר, זה אחד למיליארד – שאת כל הדבר הזה, תכניסו גם את האישור של הוועדה המייעצת.

חיים ילין: נקודה.

יצחק כהן: אין לי בעיה.

חיים ילין: זה יגיע לוועדת הכספים אחרי.

יצחק כהן: זה סלט.

חיים ילין: אתה מביא את ההחלטה המקצועית ואתה אומר שהמפקחת לא תקבל החלטה לבד.

אלי כהן: חבר הכנסת ילין, אני מציע, בסעיף 35 יש לנו שתי הצעות נוסח.

אלי כהן: הצעה אחת שעכשיו הקראנו.

חיים ילין: אני מוכן להתחבר אליה.

אלי כהן: אני משתדל לא להיכנס לדבריך.

אלי כהן: יש לנו שתי הצעות נוסח.

אלי כהן: הצעה אחת היא זאת שעכשיו הקראנו על בסיס ההצעה שהציע חבר הכנסת גפני.

אלי כהן: הצעה שנייה משלבת את ההצעות של חבר הכנסת פריג' ושלך ומדברת על אישור בוועדה המייעצת והתייעצות.

חיים ילין: אני רוצה להביא את ההצעה.

חיים ילין: אני מביא הצעה חדשה.

חיים ילין: יושב ראש ועדת הכספים הביא הצעה, ואני מביא הצעה חדשה.

חיים ילין: אני מסכים בדיוק להצעה שלו בתנאי שהממונה מקבל את ההחלטה, לא בא ישירות לוועדת הכספים אלא מי שמאשר זאת הוועדה המייעצת ואז זה מגיע.

אלי כהן: אנחנו עושים כאן הליך רגולציה.

אלי כהן: הגענו למנגנון בו יש החלטה על ידי יותר מאדם אחד, או לחילופין על ידי המפקחת תוך התייחסות לוועדת הכספים בהתאם לכל המנגנון שאמרנו, או לחילופין בהצעה שלכם על ידי ועדה מייעצת.

חיים ילין: היא מתייעצת עם הוועדה המייעצת?

יצחק כהן: כן.

יצחק כהן: בטח.

חיים ילין: היא מתייעצת עם הוועדה המייעצת.

יצחק כהן: כן.

יצחק כהן: בוודאי.

אלי כהן: ברור.

אלי כהן: יש ועדה מייעצת שיש לה שבעה חברים.

יצחק כהן: לא היה מקרה אחד שהרגולטור פעל נגד הייעוץ.

חיים ילין: זאת אומרת, הנוסח שייכתב - - -

<קריאה: לאחר התייעצות עם הוועדה המייעצת.

חיים ילין: הנוסח יהיה הוא שהממונה לא ישירות אלא לאחר התייעצות עם הוועדה המייעצת.

יצחק כהן: בסדר.

אלי כהן: ברוך, שמעת את העדכון האחרון.

אלי כהן: יש הסכמה?

<ברוך לוברט: יש.

עיסאווי פריג': יש הסתייגויות.

אלי כהן: אנחנו נשמע את כולם.

<אריאלה מלכה: יש אישור של יושב ראש הכנסת לישיבה, בכפוף להצבעות במליאה.

<אריאלה מלכה: מי שצריך לדבר, מוזמן ללכת לדבר.

אלי כהן: אנחנו נרצה לשמוע את ההסתייגויות.

אלי כהן: אני רוצה שנתחיל לעבור על הסעיפים, נשמע הסתייגויות נוספות ככל שיש.

אלי כהן: את הסוגיה האחרונה של משרד הבריאות, עד שיגמרו את הנוסח.

איציק שמולי: אלי, תסביר את סדר הדיון של ההצבעות כי זה לא ברור.

אלי כהן: לצורך העניין אנחנו נעבור על הסעיפים, נשמע את ההסתייגויות, ככל שיש הסתייגויות לחברי הכנסת, נרשום את ההסתייגויות ואחרי שנסיים לשמוע את כל ההסתייגויות, אם לא תהיה הצבעה, נעשה הצבעה על כל הסתייגות והסתייגות.

עיסאווי פריג': לא מקריאים סעיף ומצביעים עליו?

אלי כהן: לא.

אלי כהן: אנחנו נצביע על הסתייגויות.

אלי כהן: עכשיו קודם כל נרשום את כל ההסתייגויות.

אלי כהן: ברוך, בבקשה.

<ברוך לוברט: סעיף מספר 1, חוק הפיקוח על הביטוח, סעיף הגדרות.

<ברוך לוברט: בסעיף פרק ב' של הקמת רשות שוק ההון.

איציק שמולי: אתה מקריא הצבעות אבל אנחנו לא בהצבעות.

איציק שמולי: אלי, זה לא מה שאמרת, בכל הכבוד.

איציק שמולי: לנו יש עוד הסתייגויות.

אלי כהן: מכיוון שעשינו הקראות, אומרת היועצת המשפטית שעשינו הקראות למעט ארבעה סעיפים שעכשיו אתה תוסיף אותם לאישור ועדת הכספים ורק אותם אתה תקרא, ואז אתה תגיד סעיף 1, מה ההסתייגויות וורד תרשום את ההסתייגויות.

<ברוך לוברט: סעיף 1, פסקה (1).

<ברוך לוברט: אלה הגדרות והפרק של הקמת רשות שוק ההון.

אלי כהן: סעיף 1 וסעיף 2, שנדייק.

<ורד קירו זילברמן: לא.

<ורד קירו זילברמן: סעיף 1 פסקה (1).

<ברוך לוברט: סעיף 1, פסקה (1) של הגדרות.

איציק שמולי: זה נחשב בגדר הקראות מה שאנחנו עושים עכשיו?

אלי כהן: לא.

אלי כהן: עשינו כבר הקראות.

אלי כהן: אנחנו עכשיו רושמים הסתייגויות לכל סעיף וסעיף.

איציק שמולי: ומה עם ההסתייגויות שהגשנו?

אלי כהן: זה הזמן לומר אותן.

איציק שמולי: ההסתייגויות לא אצלי.

איציק שמולי: הן אצלכם.

<אריאלה מלכה: נשלח סדרנים להביא אותן.

<אריאלה מלכה: אין בעיה.

אלי כהן: חבר הכנסת ילין, לסעיף 1?

חיים ילין: כן, לסעיף 1.

חיים ילין: אמרתי תפקידי הרשות, הוספת סעיף קטן: ראה שר האוצר כי הרשות פועלת בניגוד למדיניות הממשלה, רשאי באישור ועדת הכספים להביא את העניין להחלטת הממשלה.

חיים ילין: או לחילופין, להעיף את הממונה אם הוא פועל נגד החוק.

חיים ילין: אין בכלל התייחסות.

חיים ילין: אני כבר שלוש פעמים אומר את זה.

אלי כהן: אבל חבר הכנסת ילין, זה נכנס לסעיף 1(ג).

אלי כהן: אתה מוכן להקריא לו את סעיף 1(ג)?

חיים ילין: תן לי תשובה על זה.

<ברוך לוברט: בסעיף 1(ג) הכנסנו את תפקידי הרשות שזה הגנה ושמירה על עניינם של המבוטחים, ביצוע המדיניות הכלכלית של הממשלה ובתחום החיסכון הפנסיוני - - -

חיים ילין: לא, לא הבנת.

חיים ילין: אני אומר שהממונה חייב לבצע את המדיניות של הממשלה ושל שר האוצר.

חיים ילין: נכון?

חיים ילין: הוא לא מבצע אותה.

חיים ילין: מה עושים?

חיים ילין: מה עושה שר האוצר?

חיים ילין: מפטר אותו או לא?

חיים ילין: הוא פועל נגד החוק, נגד המדיניות, על זה אני מדבר.

<ברוך לוברט: שוב אני אומר שהוראת החוק אומרת שהוא חייב, הוא כפוף בנושאים האלה להחלטות הממשלה.

חיים ילין: שאלתי אחרת.

חיים ילין: בשנה וקצת שאני כאן בכנסת, שמעתי על הרבה מאוד ממונים עם המון בעיות וגם בעיות פוליטיות.

אלי כהן: זאת הסתייגותך.

אלי כהן: תרשמו אותה.

חיים ילין: אני ביקשתי פתרון לבעיה.

אלי כהן: יש את זה בסעיף הבא.

אלי כהן: לא מקובל עליך, ההסתייגות נרשמה.

חיים ילין: איזה סעיף הבא?

חיים ילין: אני רוצה לדעת מה הפתרון.

אלי כהן: אנחנו לא חייבים לתת לכל דבר פתרון.

חיים ילין: מה זאת אומרת?

אלי כהן: מה שזה אומר.

אלי כהן: אנחנו נגיע להצבעות, או שנגיע או שלא.

אלי כהן: תקריא לו.

<ברוך לוברט: הקראתי קודם.

אלי כהן: תרשמי בבקשה את ההסתייגות שלו.

אלי כהן: תקריא שוב את הסעיף.

<ברוך לוברט: תפקידי הרשות והחובה של הממונה, את.

<ברוך לוברט: הכפיפות שלו בתחום החיסכון הפנסיוני ובתחום ביטוחי הבריאות לפעול בהתאם למדיניות הממשלה בהחלטותיה.

חיים ילין: השאלה שלי היא מה קורה כשהם פועלים בניגוד למה שכתוב כאן.

<ברוך לוברט: הממונה פועל בניגוד לחוק על כל המשתמע מכך.

עודד פורר: למה הניסוח בסעיף (ב) הוא שונה?

עודד פורר: ב-1(ג), סעיף קטן (ב).

עודד פורר: למה תביא הרשות בחשבון את המדיניות הכלכלית?

<ברוך לוברט: ראשית, זה שיקול שיש לה היום שזה משהו הרבה יותר רחב.

<ברוך לוברט: המדיניות הכלכלית של הממשלה, זה משהו רחב שהיא יכולה להביא בחשבון.

<ברוך לוברט: בתחומים בה היא פועלת, של תחום החיסכון הפנסיוני ובתחום ביטוח הבריאות, כאן היא כפופה להחלטות הממשלה.

<ברוך לוברט: לכן אני אומר, יש שיקול שהוא רחב על המדיניות הכלכלית של הממשלה ויש כאן שהיא כפופה בתחומים האלה.

אלי כהן: בסדר.

אלי כהן: ההסתייגות נרשמה.

אלי כהן: אם תשכנעו אותו – יופי, אם לא – נצביע עליה.

אלי כהן: עוד הערות לסעיף 1.

איציק שמולי: כן, יש לי אבל אני אקריא אותן אחר כך.

חיים ילין: אני נשאר עם ההסתייגות.

אלי כהן: אני רוצה לומר לך חבר הכנסת שמולי שאנחנו בדקנו מול המחלקה המשפטית, הזמן המוקצה לכל סעיף הוא לא יותר משתי דקות בהסתייגויות.

איציק שמולי: אין בעיה.

איציק שמולי: זה יוצא 12 אלף דקות.

אלי כהן: לכל סעיף.

אלי כהן: בדקנו זאת.

איציק שמולי: איפה זה בתקנון של הכנסת?

עיסאווי פריג': אולי היועצת המשפטית תגיד את זה.

<ורד קירו זילברמן: בעיקרון, כשאנחנו צריכים להתמודד עם 6,500 הסתייגויות, מן הסתם, כדי לקצוב את תחום הדיון, אנחנו מבקשים מהמסתייגים לנסות ולצמצם אותן ככל הניתן, גם להסתייגויות המהותיות והמרכזיות וגם מבחינת ההיקף שלהן על מנת שהדיון יהיה ראוי.

איציק שמולי: בסדר, אבל זה בגדר בקשה ולא בגדר דרישה.

יצחק כהן: זה בתקנון.

אלי כהן: זאת התייעצות עם היועץ המשפטי שאפשר כמובן לערער עליה ואחרי כן ללכת לכל במה שרוצים.

אלי כהן: אני אלך לפי עמדת היועץ המשפטי, עד שתי דקות לכל חבר כנסת מכל סיעה.

עודד פורר: לסעיף הה אני מסיר את ההסתייגות שלי לעניין סעיף זה.

אלי כהן: תודה רבה.

יצחק כהן: אם זאת לא הסתייגות מהותית, אתה יכול לנמק.

עודד פורר: ההסתייגות הראשונה שלי שכתבתי להוסיף סעיף 1(ג)(ב), היה והממשלה סברה וכולי, אני מסיר אותה.

אלי כהן: חבר הכנסת פריג', האם יש לך הערות לסעיף 1?

עיסאווי פריג': לסעיף 1 ו-2 אין לי הערות.

איציק שמולי: יש לי בקשה להתייעצות סיעתית לפי סעיף 114 לתקנון.

איציק שמולי: לידיעתך, סגן השר, כל ההסתייגויות שלי הן מהותיות ויש עוד שתיים שהוספנו.

יצחק כהן: אם זה כך, אתה גאון.

איציק שמולי: אני מבקש התייעצות סיעתית.

אלי כהן: אין בעיה.

אלי כהן: נבדוק כמה זמן צריך וניתן.

<קריאה: חמש דקות.

עיסאווי פריג': אתה אומר שיש אישור של היושב ראש בכפוף להצבעות.

עיסאווי פריג': אם ההצבעות במליאה הן בשעה 5:00 לפנות בוקר, צריך להישאר כאן עד 5:00 לפנות בוקר.

אלי כהן: לאחר חמש דקות התייעצות סיעתית, אנחנו מחדשים את הדיון.

אלי כהן: ברוך, אנחנו כמובן נשמע את כל הערות חבר הכנסת ילין לפני שנצביע ואם צריך, אתה כמובן עוד תשב אתו.

אלי כהן: הסתייגותו נרשמה.

אלי כהן: אם לא תשכנע אותו, אנחנו נצביע עליה.

איציק שמולי: אדוני היושב ראש, הצעה לסדר.

איציק שמולי: יש לי שאלה לגבי הכלל הזה שקבעתם של שתי הדקות.

איציק שמולי: יש לי השגה לגבי הכלל הזה.

איציק שמולי: אני שואל את היועצת המשפטית, מול מי מבין רשויות הכנסת אני רשאי לערער על הקביעה הזאת?

איציק שמולי: כי היא לא מעוגנת בתקנון.

איציק שמולי: שתי דקות לסעיף כאשר החוק מורכב כל כך.

אלי כהן: שוב, אני לא מומחה, אבל ורד תתקן אותי.

אלי כהן: אני מציע לך לפנות בנושא ליועץ המשפטי.

אלי כהן: כך נראה לי.

איציק שמולי: אני חושב שמן הראוי לתת אורכה כדי לפנות ולברר את הדברים מול הייעוץ המשפטי ולא לזרוק את זה בדרך אגב דקה לפני שאנחנו מתחילים בהצבעות.

אלי כהן: אנחנו עוד לא מתחילים בהצבעות.

אלי כהן: אנחנו מתחילים בהצבעות יותר מאוחר.

אלי כהן: יש לנו לעבור על כל הסעיפים ויהיה מספיק זמן.

<ורד קירו זילברמן: אני רוצה לתקן, אם הובנתי לא נכון.

<ורד קירו זילברמן: הצעת החוק, יש בה בסך הכול שלושה סעיפים גדולים עם הרבה מאוד פסקאות.

<ורד קירו זילברמן: ככל שהגשת הסתייגויות לפסקאות, לכך התכוונתי ולא התכוונתי לסעיפים הגדולים.

אלי כהן: כלומר, יש הרבה יותר משש דקות.

חיים ילין: אני מבטיח לך שהחוק הזה, עד מחר בבוקר, ישונה מקצה לקצה.

אלי כהן: לחבר הכנסת שמולי מגיעות שתי דקות על הסעיף הראשון.

אלי כהן: הסעיף הבא.

<ברוך לוברט: פסקה (2), פרק ב', רשות שוק ההון.

<ברוך לוברט: הסעיפים שקראנו – 1א על הרשות, 1ב על עצמאות הרשות, 1ג על תפקידי הרשות, 1ד על תקציב הרשות, 1ה על עסקאות הרשות, 1ו על עובדי הרשות ו-1ז, הסעיף החדש של הדיווח השנתי לוועדת הכספים.

אלי כהן: התייחסויות ככל שיש לסעיפים האלה.

אלי כהן: ברשותכם, נלך לפי סדר.

אלי כהן: חבר הכנסת ילין.

חיים ילין: אתה מדבר על עמוד 2?

<ברוך לוברט: כן.

חיים ילין: מה שרשמת כאן ב-(ג), בתחום החיסכון הפנסיוני תפעל הרשות.

חיים ילין: על זה אתה מדבר?

<ברוך לוברט: כן.

חיים ילין: אתה הקראת את השינוי שיהיה כאן או לא?

<ברוך לוברט: כן.

<ברוך לוברט: בתחום החיסכון הפנסיוני ובתחום ביטוח הבריאות תפעל הרשות בהתאם למדיניות הממשלה בהחלטותיה.

חיים ילין: זאת אומרת, בתחום החיסכון הפנסיוני, ומה עוד?

<ברוך לוברט: בתחום ביטוח הבריאות תפעל הרשות בהתאם למדיניות הממשלה בהחלטותיה.

חיים ילין: אני מבקש להוסיף גם כאן את משרד התחבורה.

אלי כהן: תרשום הסתייגות.

<ברוך לוברט: בסוף הורדנו את השרים.

חיים ילין: בתחום החיסכון הפנסיוני.

חיים ילין: מה עוד אמרת?

<ברוך לוברט: בתחום ביטוח הבריאות.

חיים ילין: ובתחום הרכב.

חיים ילין: אני מבקש להוסיף גם את תחום הרכב.

אלי כהן: נרשם.

אלי כהן: עוד הערות?

איציק שמולי: שאלת הבהרה.

איציק שמולי: כשאומרים תחום בריאות, זה כולל את הסיעוד בפנים?

אלי כהן: אני מבקש שתרשום בריאות וסיעודי, למען הסר ספק.

איציק שמולי: אני רוצה להוסיף הסתייגות אחת שאומרת שבסעיף (ג), אחרי המילה "הממשלה" תבוא המילה "ובאישור ועדת העבודה והרווחה של הכנסת".

אלי כהן: תוסיפי.

איציק שמולי: כלומר, כולל השינוי שאתה הכנסת של ביטוחי בריאות וסיעוד.

איציק שמולי: אחרי המילה "הממשלה" יבוא "ובאישור ועדת העבודה והרווחה והבריאות של הכנסת".

אלי כהן: נרשם.

עודד פורר: אני מסיר את ההסתייגות שלי לתיקון סעיף 1ה.

אלי כהן: אני חושב שמה שנסכם, אם לא משנה לך חבר הכנסת פורר - - -

עודד פורר: מה שנשאר מכל ההסתייגויות שלי זה שהיכן שהורדתם את שר האוצר והעברתם את זה לממונה, שיהיה הממונה בהתייעצות הוועדה המייעצת.

עודד פורר: זאת הבקשה שלי.

אלי כהן: נרשם ויירשם לאורך כל הדרך.

אלי כהן: בסדר.

אלי כהן: נמשיך לסעיף הבא.

אלי כהן: לשמולי כבר מגיעות שש דקות.

<ברוך לוברט: סימן ב', פסקה (3), פסקה (4), פסקה (5) סימן (ג) לגבי הוועדה המייעצת.

<ברוך לוברט: פסקאות (6), (7), (8), (9) ו-(10) עד עמוד 6.

אלי כהן: אני רק רוצה לומר לפרוטוקול שמבקשת ממני מנהלת הוועדה שחבר כנסת שנדרש להגיע למליאה לדבר, אין בעיה.

אלי כהן: נתייחס להסתייגותו ולא נשלול את הצבעתו.

אלי כהן: הערות לסעיפים שהקריא עכשיו ברוך.

אלי כהן: לשמולי כבר מגיעות שמונה דקות.

<ברוך לוברט: עמוד 6.

<ברוך לוברט: פסקה (11) בסעיף 10.

<ברוך לוברט: בסעיף קטן (א), במקום הוועדה והמועצה, יבוא הוועדה תקבע את דרכי עבודתה וכולי.

<ברוך לוברט: פסקאות (12), שמירת תוקף, ו-(13), סודיות, ופסקאות (14) עד סעיף 31 לגבי סעיף ההון.

<ברוך לוברט: אני אקריא את הנוסח לגבי סעיף ההון העצמי כפי שסוכם עכשיו והקראנו.

<ברוך לוברט: אני בעמוד 8 למעלה.

<ברוך לוברט: אני קורא את כל הסעיף כדי שיהיה ברור לגבי ההון העצמי.

חיים ילין: רגע.

חיים ילין: אמרנו שבמקום המפקח, יבוא הממונה.

<ברוך לוברט: אלה שינויים טכניים.

<ברוך לוברט: אמרנו שבכל מקום אנחנו קוראים לו שם אחד.

חיים ילין: נכון, אבל אחרי כן אמרנו שהממונה בהתייעצות.

<ברוך לוברט: הנה.

<ברוך לוברט: אני עכשיו קורא את זה.

אלי כהן: חבר הכנסת פורר, אם מקבלים את ההערה שלך בעניין ההתייעצות, כל ההסתייגויות שלך מוסרות.

אלי כהן: נכון?

עודד פורר: כן.

אלי כהן: תודה.

<ברוך לוברט: סעיף 35 לגבי הון עצמי – שר האוצר, באישור ועדת הכספים של הכנסת, רשאי לקבוע לכל המבטחים או לסוגי מבטחים הוראות בדבר הון עצמי מינימלי הנדרש לקבלת רישיון מבטח.

<ברוך לוברט: הממונה רשאי, לאחר התייעצות בוועדה, ליתן לכל המבטחים או לסוגי מבטחים הוראות בדבר הון עצמי נוסף על ההון העצמי לפי סעיף קטן (א) הנדרש לשמירת יכולתו של מבטח לקיים את התחייבויותיו וכן הוראות בדבר הרכב ההון העצמי של המבטח.

<ברוך לוברט: הממונה ימסור לוועדת הכספים של הכנסת הודעה על הוראות כאמור בסעיף קטן (ב) והן יקבלו תוקף בתום 14 ימים מיום מסירת ההודעה אם עד אז לא באה דרישה להשגה מצד חבר ועדה לגביה.

<ברוך לוברט: בסעיף זה, דרישה להשגה.

<ברוך לוברט: הוגשה דרישה להשגה, תדון ועדת הכספים של הכנסת בתוך 14 ימים אם לקבלה או לדחותה.

<ברוך לוברט: קיבלה ועדת הכספים של הכנסת את הדרישה להשגה, תקיים דיון בהשגה בתוך שלושים ימים ובתום הדיון תחליט אם לאשר את ההשגה או לדחותה.

<אייל לב ארי: את ההשגה יכול להגיש חבר ועדה.

<אייל לב ארי: לא נקבעה מסגרת זמן לקיום הדיון.

אלי כהן: למה?

אלי כהן: שלושים ימים.

<ברוך לוברט: 14 ועוד 14.

<ברוך לוברט: אמרנו שלושים ימים ואחרי כן עוד שלושים ימים.

<אייל לב ארי: לא.

<אייל לב ארי: דיברנו על שלושים ימים לקיום הדיון אחרי אישור.

<ברוך לוברט: ובסוף יש שלושים.

אלי כהן: נכון.

אלי כהן: 14 ימים ואחרי 14 ימים, שלושים ימים.

<ברוך לוברט: הוגשה דרישה להשגה, תדון ועדת הכספים של הכנסת, בתוך כמה זמן היא תדון?

אלי כהן: תוך שלושים ימים.

חיים ילין: 14 ועוד שלושים.

<ברוך לוברט: 14, שלושים ושלושים.

אלי כהן: לא.

אלי כהן: 14 ועוד שלושים.

אלי כהן: לא ועוד שלושים ושלושים.

אלי כהן: 14 ועוד שלושים.

אלי כהן: הממונה פרסמה את החוזר, תוך 14 ימים צריך חבר ועדת הכספים להגיד אם יש לו הסתייגות.

אלי כהן: אם אין הסתייגות, נגמר.

אלי כהן: אם יש הסתייגות, תוך שלושים ימים הם עושים הצבעה.

<ברוך לוברט: תוך שלושים ימים חייבים לדון ולעשות הצבעה?

אלי כהן: כן.

אלי כהן: זה היה הסיכום.

חיים ילין: זה הסיכום.

אלי כהן: גם אני זוכר שזה הסיכום.

<אסתי פלדמן: יש כאן שתי החלטות.

<אסתי פלדמן: קודם לקבל את הדרישה והשנייה, האם לקבל את ההחלטה.

<ברוך לוברט: נכון.

<ברוך לוברט: יש כאן שתי החלטות.

<ברוך לוברט: קודם כל יש אפשרות להגיש השגה 14 ימים ואחרי כן יש שתי החלטות, האחת, האם לקיים דיון, והשנייה, מה תוכן הדיון.

חיים ילין: לכל אחת אתה נותן שלושים ימים?

<ברוך לוברט: כן.

<ברוך לוברט: על כל אחת שלושים ימים.

<ברוך לוברט: אני מוסיף עוד שלושים ימים.

אלי כהן: אתה נותן יותר.

<ברוך לוברט: יש כאן שתי החלטות כי זה משודרג.

<ברוך לוברט: חבר הכנסת גפני הציע.

<אייל לב ארי: נכון שיש שתי החלטות, אבל מה שהוקרא בוועדה כאשר חבר הכנסת גפני היה, היה 14 ימים שיש אפשרות לחבר הוועדה להגיש דרישה להשגה ואז לא נקבע פירוט זמן בוועדה.

<ברוך לוברט: נקבע.

<ברוך לוברט: שלושים ימים.

<אייל לב ארי: לא נקבע פרק זמן.

<אייל לב ארי: לא כך סוכם.

<אייל לב ארי: לא נקבע פרק זמן תוך כמה זמן הוועדה דנה.

<אייל לב ארי: מה שכן סוכם היה שהוועדה מחליטה כן לקבל את דרישת ההשגה, היא צריכה לדון בתוך שלושים ימים.

<ברוך לוברט: כמה זמן היא צריכה להחלטה הראשונה?

<אייל לב ארי: בתוך שלושים ימים.

<ברוך לוברט: אין לה מגבלה של זמן?

<ברוך לוברט: היא יכולה גם אחרי שנה?

אלי כהן: לא.

אלי כהן: אייל, נאמר שלושים ימים בצורה מפורשת.

אלי כהן: אנחנו ניתן לך זמן לבדוק את זה מול חבר הכנסת גפני.

<אייל לב ארי: אדוני היושב ראש, נאמר שלושים ימים לגבי תדון הוועדה בהשגה בתוך שלושים ימים.

אלי כהן: ותקבל את ההחלטה.

<אייל לב ארי: זה השלב השני וזה מה שהוקרא בפני הוועדה.

<אייל לב ארי: זה כבר שינוי מהותי.

אלי כהן: חבר הכנסת ילין, מה נאמר?

חיים ילין: אני לא זוכר.

אלי כהן: אני זוכר שנאמר שתקבל את ההחלטה.

אלי כהן: אבל תבדוק.

<אייל לב ארי: אני אבדוק.

חיים ילין: יכולה להיות טעות סופר או שיש לי נוסח אחר.

<ברוך לוברט: זה נוסח חדש.

חיים ילין: תסתכל ב-35 על הון עצמי.

חיים ילין: יש (א), יש (ב) וחוזר ל-(א).

<ברוך לוברט: לא.

<ברוך לוברט: בתוך (ב) יש לפי סעיף קטן (א).

<ברוך לוברט: לפי סעיף קטן (א).

<ברוך לוברט: אתה צריך לקרוא את השורה לפני כן.

חיים ילין: נכון.

חיים ילין: אתה צודק.

<ברוך לוברט: עכשיו הוספתי את (ג) ו-(ד) החדשים שלא מופיעים לך כי עשינו את זה עכשיו.

חיים ילין: בסדר.

חיים ילין: עכשיו זה בסדר.

אלי כהן: למען הסר ספק, אנחנו נשמע את כל ההסתייגויות למעט 35.

אלי כהן: נכבד אותו כדי לראות אם יש לו עוד הערות.

אלי כהן: ברוך, אני מבקש שתקריא את הסעיף הבא ולאחר מכן לחבר הכנסת שמולי, לפי הספירה שלי, יש כבר עשר דקות.

איציק שמולי: היא אמרה שתי דקות על כל פסקה ולא על כל סעיף.

<ורד קירו זילברמן: אני דיברתי על פסקאות.

אלי כהן: ברוך, תקריא את הסעיף הבא.

<ברוך לוברט: פסקה (32) לגבי סעיף 36 בעמוד 8, סעיף 38, סעיף 39, פסקאות (35), (36), (38).

אלי כהן: עד היכן הגענו?

<ברוך לוברט: פסקה (35).

<ברוך לוברט: פסקה (38), (39), (42) שזה תיקון טכני שבמקום המפקח יבוא הממונה, פסקאות (43), (44), (45), (46) – שוב, פסקאות שבמקום המפקח יבוא הממונה.

<ברוך לוברט: בסעיף 42(ב), שינינו משר האוצר לממונה.

<ברוך לוברט: בפסקאות (47) עד (60) שהקראנו.

אלי כהן: חבר הכנסת ילין ולאחר מכן חבר הכנסת שמולי.

חיים ילין: לפסקה (32) בסעיף קטן (א).

חיים ילין: לאחר המלים "שר האוצר רשאי" יבוא "באישור ועדת הכספים".

<ברוך לוברט: זאת סמכות של שר האוצר שלא הייתה בוועדה.

<ברוך לוברט: סמכויות של שר בלי ועדה, לא שינינו את הנוסח.

<ברוך לוברט: זה עבר לממונה.

<ברוך לוברט: אני מזכיר שכל הסמכויות שחזרו, אלה סמכויות שהיו בהן ועדות.

<ברוך לוברט: לכן הסעיף הזה נותר כפי שהוא.

עודד פורר: זה גם בלי ועדה מייעצת?

עודד פורר: במקומות האלה אין ועדה מייעצת?

<ברוך לוברט: נכון.

<ברוך לוברט: בדיוק.

עודד פורר: נשארה הממונה לבד.

עודד פורר: מדוע לא להתייעץ עם הוועדה המייעצת?

אלי כהן: בסדר.

אלי כהן: שמענו.

חיים ילין: אני אומר שבסעיף קטן (א), לאחר המלים "שר האוצר רשאי" יבוא "באישור ועדת הכספים של הכנסת" או אני עוד פעם אומר שאם אתה אומר שלא היה קיים, באישור הוועדה המייעצת.

חיים ילין: אחת משתיים.

אלי כהן: נרשם.

אלי כהן: עוד הערות עד לסעיף (60)?

חיים ילין: ב-(33), הוראות בדבר תנאי ביטוח, בסעיף קטן (א).

חיים ילין: כנ"ל, אותו הדבר.

חיים ילין: לאחר "שר האוצר רשאי", יבוא "באישור ועדת הכספים של הכנסת".

אלי כהן: בסעיף 33(א), אותו הדבר.

אלי כהן: או בהתייעצות.

חיים ילין: או בהתייעצות.

אלי כהן: יש עוד הערות עד סעיף (60)?

חיים ילין: בסעיף (38), כללים לעניין דירקטוריון.

חיים ילין: בסעיף קטן (א), בסעיף (38).

חיים ילין: לאחר המלים "שר האוצר רשאי" יבוא "באישור ועדת הכספים של הכנסת".

חיים ילין: או לחילופין, בהתייעצות.

אלי כהן: בסדר.

אלי כהן: תודה.

חיים ילין: ב-(38) עד (46).

חיים ילין: לאחר המלים "כפי שהורה הממונה", יבוא "בהתייעצות עם הוועדה המייעצת".

אלי כהן: איזה סעיף?

חיים ילין: ב-(46).

חיים ילין: דוחות והודעות.

<קריאה: סעיף או פסקה 46?

<ברוך לוברט: פסקה (46), סעיף 42, סעיף קטן (ב).

חיים ילין: ב-(58), חשבונות ונכסים, לאחר המלים "כפי שיורה הממונה" יבוא "באישור הוועדה המייעצת".

אלי כהן: בהתייעצות.

חיים ילין: כן.

אלי כהן: עד (60).

אלי כהן: חבר הכנסת שמולי, עד כאן עשר דקות לרשותך.

איציק שמולי: אני מבקש, אדוני היושב ראש, בכל אחת מהפסקאות להוסיף סעיף חובת התייעצות עם הוועדה המייעצת ובנוסף לכך אני מבקש שבכל אחת מהפסקאות, להוסיף, אם השר לא קיים, את השר ואחת מוועדות הכנסת, לפי העניין.

איציק שמולי: לדעתי זאת ועדת הכספים אבל מבחינתי זאת יכולה להיות גם כל ועדה אחרת, העיקר שיהיה פיקוח פרלמנטרי.

איציק שמולי: אני רוצה לשאול אותך לגבי ההסתייגויות הכתובות שכבר הוגשו לוועדה, האם אתה מצפה שאני אקריא אלף הסתייגויות בשתי דקות.

איציק שמולי: אני יכול לנסות לעשות את זה.

אלי כהן: מכיוון שאתה לא מתייחס ברצינות למה שאתה כותב, אני אתייחס ברצינות לדיוני הוועדה ולכן, אם אתה רוצה שאני אתייחס ברצינות, יש לך זמן ענייני לבוא ולתת את כל ההערות המהותיות כי ברור לך שאנחנו לא ניגרר לזה.

אלי כהן: קודם כל, כמובן שזאת זכותך ואני יודע שעשית עבודות והערות רציניות אבל יחד עם זאת אני אומר שוב.

אלי כהן: אתה יודע שכל הערותיך מבחינתי הן הערות ענייניות וכל ההערות שהיו כאן, אני לא מתייחס לקואליציה ואופוזיציה אלא משתדל לתת להן את המקום ואת המשקל, ואם צריך להטמיע מתוך מטרה לקבל הסכמה.

אלי כהן: החוק הזה הוא חוק שלא דן בנושא של ביטוח רפואי או ביטוח סיעודי.

אלי כהן: חרף כל זאת, מכיוון שזה נושא שאני חושב שאתה מוביל אותו בצורה ראויה להערכה, נכנס בצורה מפורשת על אף שלא היה בנוסח המקורי, ונכנס לבקשתך, מכיוון שאני חושב שזה נושא חשוב מאוד, זה הנושא גם של הביטוח, איך אמרנו?

<ברוך לוברט: גם חיסכון פנסיוני וגם ביטוח בריאות וסיעוד.

אלי כהן: גם חיסכון פנסיוני, גם ביטוח בריאות וגם ביטוח סיעוד, זה תיקון שנכנס לצורך העניין לבקשתך מכיוון שאני חושב שזה דבר חשוב.

אלי כהן: המהלך של החוק הנוכחי כיום הוא מהלך של הפיכת האגף לרשות.

אלי כהן: על בסיס הדיונים שהתקיימו כאן, לא נלקחה ולו החלטה אחת למיטב ידיעתי או החלטה מהותית כלשהי מי מבין ועדות הכנסת השונות ופעלנו לצורך העניין לעשות את זה.

אלי כהן: אני יודע שבקטע הזה היו שיחות, בקטע הזה היו דברים, היו התאמות שנעשו לצורך העניין לבקשתך ואנחנו כמובן נשמע כל הסתייגויות נוספות ככל שישנן.

איציק שמולי: אדוני היושב ראש, בגלל שאני מעריך אותך מאוד - - -

אלי כהן: אגב, זה הדדי.

איציק שמולי: לכן אני לא רוצה להיגרר למקום שלומר אחד לשני מי רציני ומי פחות רציני ומה אתה עושה רציני ומה אני עושה לא רציני.

איציק שמולי: אני אמחל על כבודי ואני לא נכנס לזה בכלל.

איציק שמולי: אני רק אומר לך שהדיון על מי קובע את הכללים על איך נראית פוליסה בסיעוד, זה ועוד איך קשור לחוק הזה.

איציק שמולי: זה ועוד קשור לחוק הזה.

איציק שמולי: כל מה ששאלתי קודם הייתה שאלה מאוד פשוטה ואינפורמטיבית.

איציק שמולי: אני רוצה להצביע על כל הסתייגות, האם הוועדה רוצה כתנאי להצבעה על כל הסתייגות שאני אקריא אותה או האם אנחנו פשוט נצביע עליהן?

איציק שמולי: זאת הייתה שאלתי.

יגאל גואטה: אני חושב שנעביר את זה לוועדת הכספים.

חיים ילין: כבוד היושב ראש, אמרנו שכל פעם שיש הצבעה או מישהו צריך לנאום, שעשר דקות לפני יודיעו לנו.

חיים ילין: הודיעו לי עכשיו.

חיים ילין: מה קורה?

חיים ילין: אני רוצה להבין.

חיים ילין: אני לא רוצה ללכת מכאן אבל יש לי זכות לנאום.

אלי כהן: לצורך העניין נרשום לפנינו שמסעיף (60) אתה נעדרת ואנחנו נחזור ונשמע את כל הסתייגויותיך מסעיף (60) והלאה.

חיים ילין: יופי.

חיים ילין: אני מאוד שמח.

אלי כהן: אל תדאג, אחרי כן יש לנו הפסקה של עוד שלוש שעות ואנחנו נחזור.

אלי כהן: חבר הכנסת שמולי, אני רוצה לחזור מכיוון שבייעוץ משפטי אני צריך ללמוד.

אלי כהן: אני לא מומחה.

אלי כהן: ורד, תקני אותי.

אלי כהן: יש לנו את כל ההסתייגויות של חבר הכנסת שמולי ואז תאמרי בקול רם מה שאמרת לי.

<ורד קירו זילברמן: אני אומרת שאנחנו כייעוץ משפטי של הכנסת, אנחנו נתייחס או אנחנו פונים לחבר הכנסת, והסמכות של היושב ראש מבחינתנו - - -

אלי כהן: לא.

אלי כהן: רק רגע.

אלי כהן: בואי נדבר בצורה ברורה.

אלי כהן: תגידי לי אם כן או לא.

אלי כהן: יש לשמולי לדוגמה איקס הסתייגויות, מאה הסתייגויות לסעיף אחד.

<ורד קירו זילברמן: הוא יכול לצמצם אותן, להציג אותן ואנחנו יכולים להצביע.

אלי כהן: לא את זה שאלתי ולא מה שנאמר.

אלי כהן: אגב, אם את לא בטוחה ואת רוצה לשאול, אפשר לעשות זאת.

<ורד קירו זילברמן: אני אתייעץ.

אלי כהן: האם לצורך העניין אנחנו יכולים להצביע ביחד על כל ההסתייגויות של חבר הכנסת שמולי?

<ורד קירו זילברמן: כל ה-6,000?

אלי כהן: לא כל ה-6,000.

אלי כהן: כל ההסתייגויות לסעיף אחד.

<ורד קירו זילברמן: לסעיף מסוים.

<ורד קירו זילברמן: בסדר.

<ורד קירו זילברמן: תנו לי לבדוק את זה.

איציק שמולי: מה זאת אומרת?

איציק שמולי: מה שבעצם אתה אומר זה שעל כל הסתייגות בפסקה מסוימת, על כל ההסתייגויות יצביעו בבת אחת?

איציק שמולי: אין דבר כזה.

איציק שמולי: זה חסר תקדים בעניין של הכנסת.

איציק שמולי: זה לא יעבור לא את הייעוץ המשפטי ולא את בית המשפט.

יצחק כהן: אין סעיף בתקנון לגבי הסתייגויות מהותיות.

איציק שמולי: אדוני סגן השר, אתה לא הסמכות לקבוע כאן מה מהותי ומה לא.

יצחק כהן: היושב ראש קובע מה מהותי ומה לא מהותי.

איציק שמולי: לא.

איציק שמולי: מהותי או לא, זאת קביעה נורמטיבית.

איציק שמולי: בוודאי שאסור ליטול מחבר הכנסת את הזכות להציע הסתייגויות כאן ולהצביע על כל אחת בנפרד.

יצחק כהן: אם יש אלפי הסתייגויות, יש גם מנגנון שקובע אם זאת הסתייגות מהותית.

איציק שמולי: סגן השר המכובד שאני מעריך מאוד, כל אחד והתרגילים שלו.

איציק שמולי: אני עושה את התרגילים האלה ואתם עושים תרגילים אחרים.

איציק שמולי: מזמינים אותי לפגישה, מלטפים לי כאן באגו שארגיש טוב ובסוף לא קורה כלום.

איציק שמולי: כל אחד והתרגילים שלו.

יצחק כהן: בתקנון יש התייחסות לגבי הסתייגות מהותית.

יצחק כהן: תבדקו את זה.

אלי כהן: ברור.

אלי כהן: הנושא הזה ייבדק.

אלי כהן: אני מציע, על מנת שנשמע את שמולי, אנחנו פשוט נשמע, וגם על מנת שנוכל לשמוע את כל ההסתייגויות של חבר הכנסת ילין לסעיפים השונים.

<ברוך לוברט: אדוני, אני ממשיך מפסקה (60).

אלי כהן: אני מציע שתקרא מפסקה (60) עד הסוף את כל המקומות בהם יש שינויים ויגיד חבר הכנסת ילין את כל ההסתייגויות שיש לו מ-(60) ועד הסוף.

אלי כהן: הוא גם יוכל לנאום ואנחנו נעדכן אותו כמובן לפני שתהיה הצבעה.

<ברוך לוברט: בסדר.

<ברוך לוברט: אני קורא מפסקה (60).

<ברוך לוברט: במקום "שר האוצר" יבוא "הממונה" ופרטים שכאמור יפורסמו ברשומות.

<ברוך לוברט: מפסקה (61).

<ברוך לוברט: למעשה כל הפסקאות, (62), (63), (64), (65), זה הכול שינויים טכניים כאשר במקום המפקח יבוא הממונה.

אלי כהן: אתה לא צריך להקריא.

אלי כהן: רק אם יש שינויים.

<ברוך לוברט: בסעיף 70, בסעיף קטן (ג), במקום "שר האוצר" יבוא "הממונה".

<ברוך לוברט: זאת פסקה שנשארת.

<ברוך לוברט: זאת לא פסקה שנמחקת.

<ברוך לוברט: כך אני ממשיך לקרוא, במקום "המפקח" יבוא "הממונה", עד פסקאות (90).

<ברוך לוברט: אני מגיע לפסקה (111).

<ברוך לוברט: פסקה (112) היא תאגידי אחזקה שנמחקו.

<ברוך לוברט: סעיף 121, עד סעיף (2) בעמוד 16.

אלי כהן: תמשיך עד הסוף.

<ברוך לוברט: חוק הפיקוח על קופות גמל.

<ברוך לוברט: התיקון שעשינו, יש תיקון אחד בעמוד 17 בסעיף 6, בסופו יבוא: "השר רשאי לקבוע תנאים נוספים ברישיון כאמור".

<ברוך לוברט: זה סעיף שאנחנו מוחקים.

<ברוך לוברט: אנחנו מחזירים את ועדת הכספים בסעיף 11(ד) ו-(ד)(1).

<ברוך לוברט: בסעיף 16, תיקון חדש.

<ברוך לוברט: זה למעשה האישור של ועדת הכספים לתקנונים האחידים בפנסיה.

<ברוך לוברט: "על אף האמור בסעיף קטן (ג)(1), הוראות הממונה לפי סעיף קטן (ג)(1) לגבי תקנון קרן חדשה מקיפה יאושרו על ידי שר האוצר וועדת הכספים של הכנסת למעט הוראות לגבי התקנון האמור הנובעות מהתאמת תקנון להוראות לפי חוק זה ולהוראות כל דין החלות על קרן חדשה מקיפה".

<ברוך לוברט: סעיף 26 בעמוד 18.

<ברוך לוברט: אנחנו מחזירים את השר באישור ועדת הכספים.

<ברוך לוברט: גם בעמוד 19 בסעיף 31טז אנחנו מחזירים את אישור ועדת הרווחה והבריאות של הכנסת ועושים שינויים טכניים, במקום "המפקח" יבוא הממונה" ובמקום "השר שקבע" יבוא "הורה הממונה".

<ברוך לוברט: התיקון האחרון שאנחנו עושים הוא בסעיף התחילה.

<ברוך לוברט: תחילתו של החוק תהיה ביום ל' בתשרי התשע"ז (1 בנובמבר 2016).

<ברוך לוברט: בסעיף 25 בהוראות המעבר, את 35ב(26).

<ברוך לוברט: אלו סעיפים שבעקבות ההחזרה של ועדת הכספים, אנחנו כמובן מחקנו את ההתאמה.

אלי כהן: עכשיו נשמע את כל ההערות של חבר הכנסת ילין.

<קריאה: עדיין לא כאן.

אלי כהן: נשמע אותו אחר כך.

אלי כהן: מכיוון שחיכינו שיובהר הסעיף שסוכם עם יושב ראש ועדת הכספים, חבר הכנסת גפני, תחזור שוב על סעיף 35 שהוקרא.

<אייל לב ארי: לא הוספתם עוד שלושים ימים.

<אייל לב ארי: קבעתם מסגרת זמן.

אלי כהן: אני אומר מה אני הבנתי והנה, חבר הכנסת גפני כאן.

אלי כהן: לצורך העניין דיברנו על כך שחוזר מפורסם, תוך 14 ימים יכול אחד מחברי ועדת הכספים להגיד שיש לו השגה.

אלי כהן: הוא אומר שיש השגה, זה מגיע לוועדת הכספים.

אלי כהן: מגיע לוועדת הכספים, תוך שלושים ימים היא מתדיינת ומחליטה על ההשגה.

אלי כהן: אומר כאן ברוך שאפילו מבחינה טכנית צריך עוד שלושים ימים, שלדעתי אפילו לא הוקראו בהתחלה.

אלי כהן: חבר הכנסת גפני, הוא למעשה נותן לך עוד שלושים ימים להחליט האם יש מקום לדון בהשגה של חבר הכנסת.

<אייל לב ארי: לא.

<אייל לב ארי: אני מצטער.

אלי כהן: אתה לא צריך להצטער.

אלי כהן: אנחנו קוצבים את הזמן.

<אייל לב ארי: אני אסביר.

<אייל לב ארי: מה שהוקרא במקור בוועדה היה שיש קציבת זמן להגשת ההשגה מצד חבר הוועדה.

<אייל לב ארי: הוועדה תדון בהשגה ולזה לא נקבעה מסגרת זמן.

<אייל לב ארי: נקבעה מסגרת זמן לוועדה אם היא מקבלת את ההשגה לדיון השני.

משה גפני: כמה זמן לדיון השני?

<אייל לב ארי: שלושים ימים, שזה כמו בסעיף רשות ניירות ערך.

אלי כהן: מקובל על חבר הכנסת גפני?

משה גפני: כן.

משה גפני: שלושים ימים.

אלי כהן: תודה.

אלי כהן: אם כך, נשאר לנו לשמוע את ההסתייגויות של חבר הכנסת ילין מסעיף (60) עד הסוף וחבר הכנסת שמולי, ביקשנו מהיועצת המשפטית של ועדת הכנסת ארבל שבקיאה, להתייחס.

אלי כהן: הנה, היא נמצאת כאן והיא תסביר לנו איך אנחנו צריכים לנהוג.

אלי כהן: ארבל, ברשותך, אני אתן לך רקע.

אלי כהן: אנחנו נמצאים בשלב של ההסתייגויות.

אלי כהן: לצורך העניין אנחנו עושים את כל הדיונים, עשינו את ההקראות ועכשיו אנחנו בשלב של שמיעת ההסתייגויות.

אלי כהן: קיבלנו את ההסתייגויות מכל חברי הכנסת והן נרשמו על ידי היועצת המשפטית.

אלי כהן: נשאר לנו רק לשמוע את ההסתייגויות של חבר הכנסת ילין מסעיף (60) והלאה וכשהוא יחזור, נשמע את ההסתייגויות הנוספות שלו, ככל שיש לו.

אלי כהן: חבר הכנסת שמולי הגיש מעל 6,000 הסתייגויות.

<אריאלה מלכה: 6,664 הסתייגויות.

אלי כהן: מה אנחנו עושים במקרה כזה?

<ארבל אסטרחן: ברור שזאת לא כמות הסתייגויות שהוועדה יכולה להצביע עליה.

<ארבל אסטרחן: בסופו של דבר הוועדה צריכה להחליט אם היא רוצה את החוק או לא רוצה אותו, אם היא רוצה לעשות בו שינויים, אבל אני גם מבינה, כאשר אני רואה שזה לא חוק של 6,000 סעיפים, ומתארת לעצמי שאפשר לרכז את ההסתייגויות.

<ארבל אסטרחן: לכן אני חושבת שאם יושב ראש הוועדה היה מחליט במקרה כזה לאפשר – ההסתייגויות כבר נומקו?

אלי כהן: לא.

<ארבל אסטרחן: לאפשר איזשהו פרק זמן אחד להנמקת כל ההסתייגויות.

<ארבל אסטרחן: לא הייתי אומרת שזה דבר שהוא בלתי סביר.

<ארבל אסטרחן: לגבי ההצבעות, מה שאפשר לעשות זה להחליט שלמשל מאפשרים הצבעה - אני לא בקיאה איך בנוי החוק הזה – אחת על כל סעיף או על כל פרק, כאשר אם לאותה הצבעה היה רוב, יפתחו ויצביעו על ההסתייגויות אחת לאחת.

איציק שמולי: גברתי היועצת המשפטית, החוק הזה הוא חוק מהותי ודרמטי שמורכב בסופו של דבר ממספר בודד של סעיפים.

איציק שמולי: כאשר את קובעת קביעה כזאת מבלי שעברת על ההסתייגויות, יש הנחה מובלעת בדבריך שהן לא מהותיות, יש כאן מעין טעם לפגם.

איציק שמולי: אם אני רוצה למשל בסעיף מסוים להצביע על הסתייגות מסוימת ואת נוטלת ממני את הזכות הזאת כחבר כנסת, בעצם זאת פגיעה יסודית וממשית ביכולת שלי לבצע את תפקידי.

איציק שמולי: אני מבין את הנימוק שלא לאפשר דיבור על 6,000 הסתייגויות, על כל אחת בנפרד, אבל הצבעה, אני לא חושב שלהמלצה שלך יש איזשהו עיגון בתקנון הכנסת ואני לא חושב שיש לזה איזשהו תקדים בכנסת.

איציק שמולי: לי כחבר כנסת יש זכות מלאה לדרוש הצבעה על כל אחת ואחת מן ההסתייגויות שלי.

איציק שמולי: אם אני רוצה, גברתי היועצת המשפטית, על חלק מההסתייגויות שבוודאי חלקן יידחה לבקש שחלקן יעלו למליאה, מה את בעצם אומרת לי?

<ארבל אסטרחן: הכול יעלה למליאה.

איציק שמולי: לא.

איציק שמולי: לא נכון.

איציק שמולי: מה זה הכול יעלה?

איציק שמולי: בהכרח לא הכול יעלה למליאה.

<ארבל אסטרחן: אם מצביעים לפי, אם מצביעים על כל ההסתייגויות שלך לסעיף 1, אם היה רוב – מצביעים אחת אחת.

<ארבל אסטרחן: אם לא היה רוב – כולן עולות.

איציק שמולי: ואם אני לא רוצה להעלות את כולן למליאה?

<ארבל אסטרחן: תגיד מה אתה לא רוצה להעלות והן לא יעלו.

איציק שמולי: אבל איך?

איציק שמולי: אין הצבעה.

<ארבל אסטרחן: לך יש סט.

<ארבל אסטרחן: כמות ההסתייגויות שאני רואה כאן את הארגז שלהן, לא מאפשר תפקוד סביר של הוועדה בשום צורה.

<ארבל אסטרחן: זה דבר שהוא חריג.

איציק שמולי: שהוועדה תיקח פרק זמן יותר ארוך כדי לדון באופן רציני בהסתייגויות שלי.

איציק שמולי: ההנחה המובלעת בדבריך, גברתי היועצת המשפטית, מבלי שעברת על ההסתייגויות, מבלי שעברת אפילו על עשרה אחוזים מהן, היא שהן לא רציניות.

<ארבל אסטרחן: בכמות הזאת?

איציק שמולי: בסדר, אז אני רוצה לנמק לך חלק מההסתייגויות שלי ואת תגידי לי מה מהותי ומה לא.

איציק שמולי: אני מקבל את קביעתך לגבי הדיון.

איציק שמולי: אני מכבד אותך מאוד ולכן אני לא רוצה בגלל ההתרגשות לחטוא בלשוני.

איציק שמולי: אני חושב בלשון המעטה שזה לא מסמכותך ליטול מחבר כנסת את זכותו לקיים הצבעה על הסתייגות שלו.

איציק שמולי: אסור לך לעשות את זה.

<ארבל אסטרחן: הסמכות היא של היושב ראש.

אלי כהן: הסמכות היא שלי ואני אדע להפעיל אותה.

איציק שמולי: לא אלי.

איציק שמולי: הסמכות גם לא שלך.

איציק שמולי: לך אסור לקחת את הזכות של חבר הכנסת להצביע על הסתייגות.

אלי כהן: לא, ממש לא.

אלי כהן: אני כן אקבל החלטה.

אלי כהן: אני קיבלתי החלטות יותר משמעתיות בחיים מהחלטות אלה.

אלי כהן: אני אקבל החלטה.

אלי כהן: יש 25 סעיפים בסך הכול לחוק, סדר הדברים כפי שאני מחליט לגביו יהיה כדלקמן:

אלי כהן: אנחנו נשמע שעה שלמה, שישים דקות, את הסתייגויותיו, ככל שיהיו, של חבר הכנסת שמולי ואנחנו נצביע על ההסתייגויות סעיף-סעיף.

אלי כהן: כל סל ההסתייגויות השונות של חבר הכנסת שמולי לסעיף 1 שכמובן הן כולן נמצאות בקלסרים, נצביע 25 פעמים.

איציק שמולי: תודה רבה אדוני היושב ראש.

איציק שמולי: אני מבקש לנמק את ההסתייגויות שלי בכלל, לגבי כל החוק הזה.

איציק שמולי: זה לא סוד שאני מנהל מאבק כבר לא מעט זמן בעניין של ביטוחי הסיעוד והבריאות ואני חושב שהחוק הזה, בלשון המעטה, למרות הכוונות הטובות שהוסברו כאן, מחטיא את מטרתו.

איציק שמולי: הוא מחטיא את מטרתו מכיוון שהוא יוצא מתוך נקודת הנחה שיש בה גם זדון וגם שקר.

איציק שמולי: זדון, מכיוון שההנחה המובלעת היא שהפוליטיקאים מפריעים - - - שלום אדוני השר.

איציק שמולי: אולי כדאי לעדכן אותו כדי שלא ישב כאן שעה.

אלי כהן: אני בטוח שאם היינו עוברים על כל ה-6,000 הסתייגויות, היה לוקח בערך שלושה ימים.

אלי כהן: במקום 72 שעות, אנחנו עושים לו תמצית מרוכזת של שעה.

אלי כהן: אם אתה תרצה לוותר לו על חלק מהזמן, זאת כמובן זכותך אבל יש לנו עוד 58 דקות.

אלי כהן: בבקשה.

איציק שמולי: כפי שהתחלתי לומר אדוני היושב ראש, החוק הזה מקודם בעזרת איזושהי הנחה שיש בה גם נבזות וגם שקר.

איציק שמולי: נבזות, מכיוון שכפי שניתן לראות בימים האחרונים באמצעי התקשורת, בתדרוכים שיוצאים היטב מאגף המפקח על שוק הביטוח וההון, יש איזושהי הנחה מובלעת שהפוליטיקאים הקטנים, האינטרסנטים, שתמיד מוקפים וכנועים לאינטרסים שהם לא מן העניין, הדבר הזה עלה כאן גם היום, הם בעצם מפריעים לרגולטור לעשות את עבודתו המקצועית.

אלי כהן: ברשותך, נפתח סוגריים.

אלי כהן: אדוני השר ליצמן, אנחנו שומעים את הערותיו של חבר הכנסת שמולי.

אלי כהן: ברוך אמר לי שיש הסכמה עם השר ולכן אם השר ירצה להתייעץ, אני אשמח אם תוסיפו.

איציק שמולי: אני חושב, אדוני היושב ראש, שההנחה הזאת, כאשר היא מונחת כאן על שולחן של ועדה בכנסת, זה יום שחור לכנסת מכיוון שמה אנחנו אומרים על עצמנו?

איציק שמולי: שאנחנו לא מספיק אחראיים, שאנחנו לא מספיק רציניים, שאנחנו לא מספיק יסודיים כדי בעצם לעשות את העבודה המוטלת עלינו.

איציק שמולי: זה ברור שיש הוראות קטנות, טכניות, יום יומיות שאם מקימים את אותה רשות, אכן היו צריכים להיות, וטוב שיהיו, בידיים של המפקחת.

איציק שמולי: אבל עצם ההנחה שהדבר המרכזי שאותו אנחנו צריכים לעשות זה למנוע מהפוליטיקאים, בגלל כניעתם לכאורה וכפיפותם לאינטרסים שאינם מן העניין, להתרחק מנושא של קביעת מדיניות, אני חושב שיש בזה הרבה מאוד טעם לפגם.

איציק שמולי: אני אומר שיש בעניין הזה לא רק נבזות אלא יש בעניין הזה גם שקר מכיוון שכאשר מסתכלים על שורה אחרונה של צעדים בתחום ביטוחי הבריאות והסיעוד שנעשו בשנה-שנתיים האחרונות, אי אפשר להתחמק מן העובדה שבסופו של דבר בכל פעם שבה הייתה מעורבות של פוליטיקאים, נבחרי ציבור, בתוך ההליכים – הם הצליחו למנוע לא מעט קטסטרופות.

איציק שמולי: דוגמה חיה לזה הייתה רק הבוקר, כשקמתי ופתחתי את אחד מעיתוני הבוקר ושוב למרבה ההפתעה ראיתי את תמונתה של המפקחת על הביטוח.

איציק שמולי: שלא תהיו במתח, קרדיט לא טרחו להגיד שם ולא טרחו לציין את העובדה שהתקנות הראשונית אתן יצאה המפקחת על הביטוח וציוותה בעניין של הפוליסה האחידה בקופות החולים, היו בהן דברים שהם לא בדיוק לטובת המבוטחים.

איציק שמולי: בסופו של דבר התיקון שנעשה היום בבוקר, אני אסביר לטובת הנוכחים, שעד היום באותם ביטוחים חיילים, מרגע שהם התגייסו לצבא, הם היו כמובן תחת אחריות צה"ל ומשרד הביטחון מכל בחינה.

איציק שמולי: מרגע שהם השתחררו, הם חזרו למעשה לתוך הפוליסות כי הם צברו שם זכויות.

איציק שמולי: אחד מהסעיפים שאותו ביקשו לתקן בפוליסה האחידה, בעצם דיבר על כך שחיילים משוחררים יאבדו את הזכויות שלהם ובעצם תינתן לחברות הביטוח בוננזה אדירה.

איציק שמולי: תינתן להן האפשרות להחליט את מי הן מקבלות בחזרה ואת מי הן לא מקבלות בחזרה.

איציק שמולי: דיברנו קודם על נבזות.

איציק שמולי: בואו נדבר אתכם על נבזות.

איציק שמולי: אמרו שיהיה הליך חיתום מקל אבל אף אחד לא טרח לפרט מהו בדיוק אותו הליך מקל.

איציק שמולי: זאת אומרת, כדי להכשיר את הלבבות ולהעביר את העניין עם לגיטימציה ציבורית, עוד העזו בפעם הראשונה שיצאו עם זה לתקשורת להראות את זה.

איציק שמולי: אני זוכר שהתעמתתי בחלק מהאולפנים עם חלק מהאנשים והם בשיא, אני לא יודע כמה עזות מצח צריך בשביל זה, אבל יושבים באולפן או בוועדה בכנסת ומנסים להסביר לך שהשינויים האלה הם בכלל לטובת המבוטחים.

איציק שמולי: מנסים להסביר לך שבעצם זה שיפור של המצב הקיים.

איציק שמולי: למה?

איציק שמולי: כי הליך החיתום עכשיו הוא הליך מקל.

איציק שמולי: רק מה שכחו לציין?

איציק שמולי: שעד כה לא היה שום הליך חיתום.

איציק שמולי: עד כה חיילים משוחררים חזרו לתוך הפוליסות ללא סייג ולא קשה לנחש מה יקרה, מה עלול לקרות, מה עלול היה לקרות, כאשר נותנים לחברת ביטוח את האפשרות לקבוע את מי היא מקבלת ואת מי היא לא מקבלת ובאילו תנאים.

איציק שמולי: זאת רק דוגמה לכך שלפוליטיקאים יש מה לתרום לתהליך.

איציק שמולי: אני לא צדיק בסדום במקום הזה.

איציק שמולי: אני יכול לציין כאן שורה ארוכה של חברי כנסת מאורלי לוי, אוסאמה סעדי, נורית קורן, חברי כנסת מכל סיעות הבית, ובכל תחום ותחום, בתחומי הבריאות והסיעוד והפנסיה, המעורבות של אותם חברי כנסת הייתה מעורבות הכרחית ודרמטית.

איציק שמולי: למה?

איציק שמולי: כי, ראשית, או שהם הצליחו למנוע חלק מהמהלכים שהתכוונו לבצע, מהלכים שהיו פוגעים באופן אנוש בציבור המבוטחים, וכאמור, העניין של החיילים זאת רק דוגמה, או שהם התריעו אבל לא הייתה להם סמכות להתערב והם לא יכלו לעשות שום דבר בנדון.

איציק שמולי: אני הזכרתי כמה פעמים במהלך הדיונים כאן

איציק שמולי: את היום השחור הזה שבו נכנסה לתוקף הרפורמה בביטוחי הבריאות הפרטיים וזה לא היה כל כך מזמן.

איציק שמולי: הרפורמה בביטוחי הבריאות הפרטיים נכנסה לתוקף מכוח החלטה של המפקחת, בלי שהייתה מעורבות כלשהי של הכנסת.

איציק שמולי: אני חושב שזה היה ב-1 לפברואר, אבל אני לא בטוח, ואני זוכר את המחזה הסוריאליסטי הזה שבו ב-12:00 בלילה נכנסות לתוקף תקנות והוראות שהולכות להשפיע באופן דרמטי על עם ישראל, כי בסוף אחוז ניכר מהאזרחים כאן מחזיק בביטוחים האלה, אחוז ניכר מתוך אלו שמחזיק בביטוחים האלה לא פונה אליכם באגף המפקח על שוק הביטוח והוא לא פונה כי הוא לא מכיר אתכם והוא גם לא מאמין לכם שאתם שומרים עליו.

איציק שמולי: הוא פונה אלינו.

איציק שמולי: בסופו של דבר הרפורמה הזאת נכנסה לתוקף מבלי שהכנסת יכולה הייתה להגיד משהו, להעיר משהו, להציע משהו, להגיד למפקחת אולי - כמו במקרה הזה של החיילים, של היום בבוקר – יש איזה סעיף קטן, קטנטן, שבו טעית?

איציק שמולי: אולי לנו כחברי כנסת, למרות שלעמדתכם אנחנו אנשים קטנים, אינטרסנטים, שאפשר לקנות אותם בקלות ורק אתם הפקידים חסינים מכל זה, אולי לנו סתם ככה מתוך ניסיון החיים שלנו, אולי מתוך סיפורים אישיים שהגיעו אלינו, פניות ציבור, אולי יכולנו להעיר לכם ולהאיר את עיניכם במשהו?

איציק שמולי: אבל לא.

איציק שמולי: התפיסה באה ואומרת והיא גלומה היטב בתוך החוק הזה, שיש ממונה שהוא מורם מעם והוא חכם מכולם והוא מבין יותר מכולם והוא צודק יותר מכולם ואפילו הגורמים המקצועיים במשרדי הממשלה, אפילו חברי כנסת שחלקם מנסים לצבור איזושהי התמחות בתחומים מסוימים, לא יכולים, אין להם את ההזדמנות היום להביע את הערותיהם ואת הסתייגויותיהם ממהלכים שמקודמים.

איציק שמולי: אני לא מדבר בכלל על דברים טכניים.

איציק שמולי: לא מדבר על זה.

איציק שמולי: אתם מדברים אתי על חוסר ענייניות?

איציק שמולי: יש איזושהי ענייניות בכך שמישהו חושב שהוא מבין יותר מכולם ויש לו את העוז לקחת החלטות שישפיעו באופן דרמטי על ביטוחי הבריאות והסיעוד של עם ישראל?

איציק שמולי: הוא לא חושב בכלל לרגע להתייעץ עם מישהו.

איציק שמולי: בסופו של דבר מוציא אל הפועל רפורמות שבסופו של דבר גם מתבררות כלא מוצלחות במיוחד.

איציק שמולי: חבל שלא עשינו כאן

איציק שמולי: דיון על היישום בפועל של ביטוחי הבריאות הפרטיים.

איציק שמולי: בלשון המעטה, בוא נגיד שאני לא מתרשם שעד כה זאת הצלחה מסחררת.

אלי כהן: יש לך הערות כל כך נכונות, אבל אנחנו בדיון שמטרתו להפוך את אגף שוק ההון לרשות.

אלי כהן: אבל תמשיך.

אלי כהן: אתה ממשיך באותם נושאים וזה נחמד.

אלי כהן: אני אומר שוב, ולא אומר את זה אפילו עם גרם של ציניות, המעורבות שלך בנושא של הביטוח הסיעודי היא מעורבות נכונה, ראויה, חשובה, אתה ממוקד, אבל שוב, כפי שסיכמנו את היועצת המשפטית, את כל הזמן שיש לך לדבר אתה תקבל אותו עד תום.

אלי כהן: בינתיים לא שמענו הסתייגויות.

איציק שמולי: אדוני היושב ראש, זה בהחלט החוק.

איציק שמולי: זה בהחלט קשור לחוק.

איציק שמולי: אמרתי את זה קודם ואני אגיד את זה עכשיו ואני אסביר למה זה כן החוק, לטעמי.

איציק שמולי: בניגוד למה שאתם חושבים, אני חושב, ואני מדגים את זה בשלל דוגמאות אני שם כאן על השולחן, בכל פעם שלא הייתה מעורבות של חברי כנסת, של נבחרי ציבור, במהלכים דרמטיים, התוצאה הייתה או לא טובה או שהצלחנו לעצור מהלכים שהיו גרועים.

איציק שמולי: כמו שאמרתי, רק היום פתחת את העיתון הבוקר ויכולת לראות דוגמה חיה על כך.

איציק שמולי: מה בסך הכול אנחנו מבקשים?

איציק שמולי: שתהיה מעורבות של הכנסת בתהליך קבלת ההחלטות.

איציק שמולי: לכאורה בעולם מתוקן זאת הייתה צריכה להיות איזושהי נורמה בסיסית שהאחריות והסמכות יהיו באותו מקום ולא שאם יוצאת אל הפועל מחר בבוקר רפורמה שיש עליה הרבה תלונות וקמה בגלל איזושהי זעקה גדולה אבל הזעקה הגדולה הזאת תופנה לבית הזה, היא תופנה לכנסת כי אנשים בחוץ סבורים, ובצדק, שהכנסת היא הסוברנית להחליט בעניינים כאלה, קל וחומר בעניינים כאלה.

איציק שמולי: ברפורמות כאלה בסדר גודל כזה של שינוי מהקצה לקצה של ביטוחי הבריאות שלנו, של ביטול של ביטוחי סיעוד קולקטיביים וזריקה של 1.2 מיליון מבוטחים מתוכם, של שינוי דרמטי בביטוחי הסיעוד בקופות החולים.

איציק שמולי: אני חושב שיכולה להיות עמדתנו בעד או נגד הדברים האלה, אבל אני חושב שבסופו של דבר אין שום ספק שמרגע שהרפורמה הזאת תצא לדרך, האחריות והסמכות הם לא באותו מקום ועם זה יש לי בעיה גדולה מאוד.

איציק שמולי: אני ביקשתי ואני מבקש שהמעורבות של הכנסת תהיה מובנית בתוך התהליך.

איציק שמולי: אני חושב שזה דבר הכרחי וחשוב מאחר וההיסטוריה הקצרה שלנו מראה שבמקומות בהם זה לא קרה, התוצאה לא השביעה את רצוננו בלשון המעטה.

איציק שמולי: אם תיקח לדוגמה את נושא הביטוח הסיעודי הקולקטיבי, ואני כל פעם חוזר לשני המוטיבים האלה של הנבזות והשקר, נבזות כאילו הפוליטיקאים קושרים למישהו את הידיים ומפריעים לרגולטור לעשות את עבודתו, ובסופו של דבר אנחנו רואים מה קורה בסיפור הזה של הביטוחים הסיעודיים הקולקטיביים.

איציק שמולי: אל מי באים בטענות?

איציק שמולי: באים בטענות למפקחת על הביטוח?

איציק שמולי: מישהו מהנפגעים בכלל יודע מה זה המפקח על הביטוח?

איציק שמולי: אני מבטיח לך שמתוך 1.2 מיליון נפגעים, אולי חמישה אחוזים ביום טוב יודעים מהי הפונקציה הזאת.

איציק שמולי: אז בשם איזושהי משילות ועצמאות ויכולת להחליט בלי שהפוליטיקאים האינטרסנטים והמושחתים יפריעו למישהו בדרך, מקימים כאן רשות מפלצתית שאין עליה שום בקרה ופיקוח, לפחות לא באופן מספק, ובסוף אנחנו מתמודדים עם מציאות.

איציק שמולי: השאלות שעולות כאן, שלוקחים אתה חוק ומלבישים אותו על המציאות, עולות שאלות מאוד מאוד כבדות.

איציק שמולי: למשל, מישהו הפריע עד היום - למרות שלא הייתה רשות – למפקחת על הביטוח ולמפקח שהיה לפניה מ-2011 עד עצם היום הזה לחייב את חברות הביטוח להשאיר את המבוטחים בתוך הפוליסות?

איציק שמולי: זה בגלל שאין רשות?

איציק שמולי: הפוליטיקאים הפריעו לכם לעשות את זה כפי שאתם מתדרכים?

איציק שמולי: לא.

איציק שמולי: אתם לא עשיתם את זה בגלל סיבות אחרות.

איציק שמולי: בגלל שבמתח הזה בין חברות הביטוח והדאגה לאינטרסים שלהן לבין הדאגה לציבור המבוטחים, ברור היכן אתם נמצאים.

איציק שמולי: אתם מזמן הפקרתם את המבוטחים.

איציק שמולי: אתם מזמן שכחתם אותם.

איציק שמולי: הם לא מעניינים אתכם.

איציק שמולי: החוק הזה הוא מדרגה אחת נוספת בכיוון הזה כי בעצם אם עד היום ציבור המבוטחים לא ידע שום דבר אודותיכם ולא הרגשתם צורך לדפוק לו חשבון, אם מתוך למעלה – אפרופו המספר 6,000 – 6,000 שזה המספר למיטב זיכרוני, מספר תלונות הציבור שמוגש בממוצע בשנה למפקח על הביטוח, אתה יודע כמה מהתלונות האלה נמצאות מוצדקות?

איציק שמולי: 111.

איציק שמולי: אז מישהו רוצה להגיד לי שהמפקח על הביטוח עובד במרץ, במוטיבציה, בלהט כדי לשמור על ציבור המבוטחים?

איציק שמולי: לא.

איציק שמולי: הוא עובד כדי לשמור על האינטרסים של חברות הביטוח.

איציק שמולי: ומה כמו הדוגמאות האחרונות, גם בביטוח הסיעודי הקולקטיבי וגם ברפורמה בביטוחי הבריאות של קופות החולים כדי להוכיח את הדבר הזה?

איציק שמולי: בסופו של דבר אחת הדרישות שלי בחוק הזה, אחת ההסתייגויות הייתה להחיל תקופת צינון ארוכה יותר, משמעותית יותר, על הבכירים באותה רשות שתקום.

איציק שמולי: למה אני עושה את זה?

איציק שמולי: כי זה הפיל שאף אחד לא מדבר עליו.

איציק שמולי: זה הפיל בחדר.

איציק שמולי: אני בא ואומר ואין לי בעיה, אני עדיין בן אדם צעיר ואין לי בעיה ל היות האיש שמצביע על זה שהמלך הוא עירום.

איציק שמולי: אחד הטיפים הראשונים שנתנו לי בכנסת דווקא הגיע מרענן כהן השר לשעבר.

איציק שמולי: הוא אמר לי: אני העליתי את חוק החיילים המשוחררים או המילואימניקים 13 פעמים בכנסת.

איציק שמולי: בפעם ה-14 זה הצליח.

איציק שמולי: אותו הדין בעיני יהיה גם לגבי תקופת הצינון.

איציק שמולי: יושבים כאן ומדברים גבוהה גבוהה על טוהר המידות, על החלטות אובייקטיביות, על ניטרליות, על מקצועיות, כל מיני ערכים שנשמעים, מה זה בוננזה.

איציק שמולי: בסופו של דבר על מה אנחנו מדברים?

איציק שמולי: מישהו בנציבות שירות המדינה ובאגף שוק ההון הסתכל לאחרונה במראה?

איציק שמולי: מישהו שם יכול להסתכל במראה או להסתכל לנו בעיניים ולהגיד לנו שתקופת צינון של ארבעה חודשים, בניגוד למה שקובע החוק, כי אתם מצאתם לעצמכם מסלולים עוקפים את החוק וכשזה נוח, עושים את זה.

איציק שמולי: ארבעה חודשים, ריבונו של עולם, מהרגע שבו אתה אמור לפקח על חברת ביטוח ועד הרגע שאתה עובר לנהל אותה.

<קריאה: זאת שנה.

איציק שמולי: לא.

איציק שמולי: זאת לא שנה.

איציק שמולי: לפי החוק זאת שנה אבל יש טריק שקוראים לו ועדת הקיצורים.

איציק שמולי: מה זאת ועדת הקיצורים?

איציק שמולי: אם אחד הבכירים מרגיש שגדול עליו שנה, הוא רשאי להגיש בקשה לאותה ועדה – שלמען הגילוי, זה בית המשפט המחוזי בירושלים – ובסופו של דבר אותה ועדה רשאית לקצר את תקופת הקיצור משנה למספר חודשים ספורים.

איציק שמולי: במקרה האחרון זה היה ארבעה חודשים.

<קריאה: של מי?

איציק שמולי: של אחד הסגנים.

איציק שמולי: איך מגיעים למסקנה הזאת?

איציק שמולי: כי באים ומצאו טריק.

איציק שמולי: אם אחד הסגנים עכשיו בא ואומר לנו שהוא מתכוון לעזוב בעוד חצי שנה את מקום העבודה - - -

אלי כהן: מנהלת הוועדה, אני מבקש שיהיה בקבוק מים ליד חבר הכנסת שמולי.

איציק שמולי: למרות הציניות המתמשכת, אני בסדר גמור.

אלי כהן: אתה מדבר על ציניות.

אלי כהן: אנחנו מקשיבים כאן בקשב רב 32 דקות.

אלי כהן: אנחנו מדברים על ציניות?

איציק שמולי: אלי, באמת, אני באמת מחזיק את הלשון רק בגלל שאני מכבד אותך מאוד ואני מעריך אותך מאוד.

איציק שמולי: לפחות תן לי את הפריבילגיה.

אלי כהן: יש לך.

איציק שמולי: לא כל רבע שעה להכניס לי הערה צינית כי אני לא אענה לך.

איציק שמולי: אני מכבד אותך מאוד.

אלי כהן: מבטיח לך שלא אכניס יותר הערות.

איציק שמולי: בנוסף לכך יש לי הפרעת קשב וריכוז, ואם אתה טועה, המפקח על הביטוח גם בזה לא טיפל.

איציק שמולי: מי שיכול להסתכל כאן בעיניים לוועדה ולהגיד שתקופת צינון של ארבעה חודשים זה משהו רציני?

איציק שמולי: מה הטריק שהם מצאו?

איציק שמולי: הטריק הוא מאוד פשוט.

איציק שמולי: חצי שנה לפני שאתה עוזב את מקום העבודה שלך אצל הרגולטור, אתה מודיע את זה לממונה או למפקחת, מפקח או מפקחת, זה לא פרסונלי, ואז מחליטים באופן פנימי שאתה יותר לא עוסק בתחומים מסוימים ואז אחרי שאתה פורש, בא בית המשפט המחוזי, אותה ועדה ואומרת, רגע, הבן אדם בצינון כבר חצי שנה, אז למה נוסיף לו על זה עוד שנה?

איציק שמולי: נוסיף לו על זה עוד ארבעה חודשים.

איציק שמולי: כך מתנהל הבלוף.

עודד פורר: אני כמישהו שהיה בצינון, אני שמח לתהליכים האלה.

עודד פורר: הצינון שלי, באמת אני אומר לך, זאת תקופה לא קלה שנמנעת ממך היכולת להתפרנס במשך תקופה.

איציק שמולי: ההצעה שלי מדברת על שכר.

איציק שמולי: שנתיים בשכר.

עודד פורר: הוועדה הזו של הקיצורים, זה שמתחילים את הצינון כשהוא בתפקיד, זה לא צינון.

עודד פורר: אני מסכים עם התזה הזאת שלמישהו עכשיו פתאום יש חומה סינית במשרד.

איציק שמולי: ברור שזה משהו שהוא פיקטיבי.

איציק שמולי: אני חשבתי ואני עדיין עומד על כך שאם באים ומדברים על אותו מהלך היסטורי בו מוציאים את האגף לחירות מוחלטת, עם האחריות, כמו שאנחנו אומרים פעם אחר פעם, באה הסמכות ועם הסמכות באה האחריות.

איציק שמולי: כמו שמטפלים בדברים שלעמדת האגף דורשים טיפול, כמו שמטפלים באותה כפיפות שלטעמי לא קיימת אל מול הפוליטיקאי, כך היה נכון לטפל באותם דברים שהם גם פחות נוחים לאגף.

איציק שמולי: פחות נוח לטפל בתקופת הצינון ואני מבין את זה.

איציק שמולי: יותר נוח להגן על החברים.

איציק שמולי: יותר נוח לשבת בחדר כמה חודשים לפני שאתה עוזב את התפקיד, ואני לא מטיל כאן דופי באופן אישי באף אחד, כך שאף אחד לא ייקח את זה פרסונלית, אני מעלה תהייה עקרונית.

איציק שמולי: יותר נוח לשבת בחדר ואולי תתגנב איזו מחשבה למעסיק הבא בזמן שאתה אחראי על כל מיני דברים.

איציק שמולי: הפוך על הפוך, בסוף אנשים עלולים למצוא את עצמם מקבלים החלטה כמפקחים או כבעלי סמכות בתוך האגף של הרגולטור, ועוד אחרי כן, שנה אחרי, מקבלים דיבידנדים בגלל ביצועים של חברה שהם פועל יוצא אותם ביצועים של החלטות שהתקבלו קודם לכן.

איציק שמולי: מה זה אם לא שחיתות ממוסדת?

איציק שמולי: מה זה אם לא שחיתות ברישיון?

איציק שמולי: כאשר שחיתות מגיעה בצורה ממוסדת, היא לא פחות גרועה אלא היא יותר גרועה וכאשר מתגייס הבית הזה להגן על אותן פרקטיקות מושחתות ולא מוכן לבטל אותן, לרכך אותן, לתקן אותן, אני חושב שזאת עליבות לשמה.

איציק שמולי: בסופו של דבר זה העיקר הראשון שאני דרשתי בתיקון ואני עדיין דורש.

אלי כהן: אתה יכול לחזור למשפט הקודם?

איציק שמולי: אמרתי שמתוך שלל ההסתייגויות, אני רוצה להתמקד ולהדגיש שני נושאים שהם כמובן נמצאים בתוך ההסתייגויות שלי.

איציק שמולי: הדבר הראשון, דיברתי על תקופת הצינון וכאן התגובה של הממשלה הייתה שאין על מה לדבר מכל מיני טעמים.

אלי כהן: אולי נקריא את הסעיף הזה כדי שנצביע על ההסתייגות הספציפית הזאת?

איציק שמולי: אני אקריא אותו אחר כך.

אלי כהן: כי עליו נרצה להצביע.

אלי כהן: לא סל אלא נצביע ספציפית על הסעיף הזה.

איציק שמולי: בסופו של דבר ההסתייגות המהותית שכאמור היא אחת מני אלפי הסתייגויות מהותיות אבל עליה חשוב לי לדבר כאן זה העניין של תקופת הצינון.

איציק שמולי: הצעתי הייתה להחיל שנתיים בשכר על הבכירים של אותה רשות שתקום.

איציק שמולי: אני גם הייתי מוכן באיזשהו דין ודברים, מתוך הבנה שאם עושים תיקון, צריך לעשות אותו לרוחב כל הגזרה, להסתפק בכך שיבטלו את הפרקטיקה הנפסדת הזאת של קיצורי צינון.

איציק שמולי: גם בזה הייתי מוכן להסתפק וגם על זה לא טרחו אפילו לחזור עם תשובה.

אלי כהן: אני רוצה לומר גם לפרוטוקול שאני הייתי שותף עם חבר הכנסת קיש ועם חברי כנסת נוספים להארכת הצינון של המפקח על הבנקים, כמובן החל מהקדנציה הבאה כי אנחנו לא רוצים שהחוק יהיה פרסונלי.

אלי כהן: אני גם רוצה להגיד לך חבר הכנסת שמולי שאני לא אפסול אלא נהפוך הוא.

אלי כהן: אני הצטרפתי להצעה שמדברת על המפקחת על הבנקים, כך שאני לא אסרב להצטרף להצעה שאתה תוביל או מישהו אחר שמדברת על אחת משני האופנים, גם של הרחבת תקופת הצינון לעוד רגולטורים מהותיים ולא רק המפקחת על הבנקים, אלא גם רשות שוק ההון ואני חושב גם אולי רשות ניירות ערך ועוד בעלי תפקידים מרכזיים.

אלי כהן: אני באופן אישי, אם תראה את ההצעה הקודמת, זאת הצעה שבעיני היא הצעה חשובה שצריך לדון בה בכובד ראש.

אלי כהן: מן הצד האחד לחייב את תקופת הצינון וכולנו מבינים את החשיבות של התפקידים האלה, ומן הצד השני לתת את אותן תרופות שמגיעות לבעל התפקיד שמנענו ממנו אפשרות השתכרות ואז לראות את ההשלכות התקציביות וכן הלאה וכן הלאה.

אלי כהן: אני חייב להגיד שלרוח הדברים אני מסכים.

אלי כהן: אני חושב שצריך להיות איזה חוק ספציפי וביני זה יהיה חוק משמעותי מאוד שיבטיח הגנה על האזרחים שאותם פקידים אמורים לשרת.

אלי כהן: אני אומר לך שאני אצטרף להצעה שלך.

איציק שמולי: כן, אבל אני חושב שיש איזושהי סתירה מובנית בדבריך אדוני היושב ראש, כי בעצמך אתה אומר שכבר היית שותף פעם אחת לקידום הצעת חוק של שינוי תקופת הצינון של רגולטור למרות שהדבר לא נעשה באופן רוחבי.

אלי כהן: נכון ולכן אני חושב שיש מקום לתיקון.

אלי כהן: אני מקבל את זה.

אלי כהן: הצעת החוק של חבר הכנסת קיש, אני הצטרפתי אליו, דיברה רק על המפקחת על הבנקים.

אלי כהן: אני כאן אומר לך שאני מסכים להערה שצריך להחיל את זה על מגוון בעלי תפקידים מרכזיים בשוק הפיננסי, הפנסיוני, על נגזרותיו השונות.

אלי כהן: אני מסכים להערה הזאת.

אלי כהן: מסכים.

איציק שמולי: מצוין.

אלי כהן: לדעתי גם סגן השר מסכים.

אלי כהן: כך שמעתי אותו בשיחת מסדרון אבל אני לא רוצה לדבר בשמו.

איציק שמולי: אני הייתי היום כבר בדיון אחד שעסק בתשלומי הורים ובאותו דיון כל חברי הקואליציה נכנסו ואמרו כמה הם מתנגדים לתשלומי הורים שמגיעים לחמישה מיליארד שקלים בתוך מערכת החינוך, וזה גזל, וזה עושק, וזאת התפרקות המדינה מערכיה וכל המלים האלה שנאמרו, ובסוף במבחן התוצאה הצביעו כפי שהצביעו.

איציק שמולי: אני מקווה שאם אכן זו עמדתך וזו עמדת סגן השר, שיהיה לזה בסופו של דבר איזשהו ביטוי בחוק הזה.

איציק שמולי: אני רוצה לגעת בפירוט של עוד אחת מההסתייגויות שאני מציג כאן לוועדה וזאת כמובן האפשרות להטיל פיקוח משמעותי יותר של הכנסת על עבודתה של אותה רשות.

איציק שמולי: אני הצעתי ואני עדיין מציע שבהחלטות מסוימות שנוגעות לקביעת מדיניות, אני חושב שבסופו של דבר צריכה להיות איזושהי מעורבות של הכנסת ומעורבות של הכנסת אומרת שלא יכולה לצאת לפועל רפורמה שלמשל עוסקת בתחום הסיעוד מבלי שבאו לשמוע את ועדת העבודה והרווחה.

איציק שמולי: בסופו של דבר אפילו את האפשרות להתייעץ, אדוני היושב ראש, לא קיבלתי.

איציק שמולי: מה זה עולה למפקח על הביטוח אם רגע לפני שהוא מקבל את ההחלטה יתכבד ויבוא לשמוע את חברי ועדת העבודה והרווחה?

איציק שמולי: לשמוע, ריבונו של עולם.

איציק שמולי: לשמוע.

איציק שמולי: אפילו לזה אתם לא מוכנים.

איציק שמולי: אז אתה אומר לי שבאתם לקראתי?

איציק שמולי: לשמוע.

איציק שמולי: ב-20 ביולי תיכנס רפורמה, תבוא המפקחת ב-18 ביולי, תשמע את חברי ועדת העבודה, הרווחה והבריאות של הכנסת.

איציק שמולי: מה זה עולה לכם?

איציק שמולי: ממה אתם כל כך מפחדים?

איציק שמולי: הוכחתם כזאת מצוינות בקבלת ההחלטות שלכם בתחומי הסיעוד והבריאות בשנה האחרונה?

איציק שמולי: אתם אלה שקיבלתם את ההחלטה באותה רפורמה שנכנסה ב-1 ביולי שנכים שדוחפים את כיסא הגלגלים עם הידיים שלהם לא נחשבים נכים, לא נחשבים מוגבלים בעצמאות.

איציק שמולי: אתם אלה שקיבלתם את ההחלטה באותה רפורמה שתינוקות סיעודיים שעד היום הייתה להם תקופה של בין שנה לשנתיים בחלק מקופות החולים ובאותה התקופה לחברות הביטוח היה פטור גורף מלבטח אותם.

איציק שמולי: אתם באתם והארכתם את התקופה הזאת לשלוש שנים.

איציק שמולי: אדוני היושב ראש, אתה מבין על מה אנחנו מדברים?

איציק שמולי: שלוש שנים אזרחי ישראל משלמים על הילדים, ישלמו לפי הרפורמה החדשה, עבור ביטוח סיעודי בקופת החולים, שלוש שנים, ואם חס וחלילה קורה לילד בשלוש השנים הראשונות משהו, מראש חברת הביטוח פטורה מלשלם.

איציק שמולי: אז תשאל אותי אז מה עסקת הבסיס.

איציק שמולי: אתה באת מהמגזר העסקי.

איציק שמולי: אם מראש יש פטור גורף, אז מה הבסיס לזה שגובים תשלום מגיל לידה?

איציק שמולי: מישהו יכול להגיד לי שההחלטות מהסוג הזה, היה להן איזשהו סיכוי לעבור בוועדת העבודה והרווחה של הכנסת?

איציק שמולי: בחיים לא.

איציק שמולי: בחיים לא, וזאת בדיוק הבעיה, וזאת בדיוק הסיבה וכאן טמון הכלב.

איציק שמולי: זאת בדיוק הסיבה למה אתם לא רוצים את הכנסת בתהליך.

איציק שמולי: לא כי הפוליטיקאים קושרים לכם את הידיים אלא כי הפוליטיקאים מפריעים לכם ועומדים לכם בדרך בכל פעם שאתם מנסים לפגוע בציבור.

איציק שמולי: לא כי אתם אנשים רעים, אלא משתי סיבות: ראשית, כי אתם נוטים באופן טבעי כמעט תמיד, בטח ובטח בתחומי הסיעוד והבריאות – אני לא יודע להגיד על תחומים אחרים – לכיוונן של חברות הביטוח ומה כמו בתקנות החדשות הללו שהאבסורדים זועקים לשמים?

איציק שמולי: תפס אותי כאן מהסדרנים של הכנסת שהנכד שלו הוא ילד חולה סרטן ואמר לי שהוא לא ידע את כל הדברים האלה, חשבנו שאנחנו משלמים לקופת חולים ודרכה לחברת הביטוח והילד מכוסה, ואם חס וחלילה בגיל שנתיים הוא מקבל סרטן, קופת החולים וחברת הביטוח יהיו שם להגן עלינו וזה לא נכון.

איציק שמולי: אני לא מתפלא שהחבר'ה מהרגולטור לא כאן.

איציק שמולי: אני לא חושב שהסיבה שהם לא כאן היא רק כי הם רעבים.

איציק שמולי: הם לא כאן כי אין להם תשובות לדברים האלה.

איציק שמולי: בסופו של דבר, אני חושב שגם שם אין אנשים שקמים בבוקר וחושבים איך אני אדפוק היום את עם ישראל.

איציק שמולי: לא.

איציק שמולי: זה לא מגיע מהמקום הזה.

איציק שמולי: מדברים על זה שחברי הכנסת כאן הם כנועים לאינטרסים?

איציק שמולי: מדברים על זה שחברי הכנסת הם אלו שמתקפלים בפני כוחות חיצוניים?

איציק שמולי: תסתכלו מה קורה מה קורה כאן, ריבונו של עולם.

איציק שמולי: מי קיבל את ההחלטה ב-1 ביולי לפגוע בחיילים, אנחנו חברי הכנסת?

איציק שמולי: הרגולטור קיבל את ההחלטה.

איציק שמולי: מי קיבל את ההחלטה לפגוע בתינוקות סיעודיים שלא יודעים להתגונן לפני הרגולטור וחברות הביטוח?

איציק שמולי: אנחנו קיבלנו את ההחלטה?

איציק שמולי: לא.

איציק שמולי: אתם קיבלתם את ההחלטה.

איציק שמולי: מי קיבל את ההחלטה לפגוע בנכים?

איציק שמולי: מי קיבל את ההחלטה להוריד במבחני הסיעוד המשפילים את הניקוד בחמישים אחוזים של קשישים שלא שולטים על הסוגרים שלהם?

איציק שמולי: אני קיבלתי את ההחלטה?

איציק שמולי: לא.

איציק שמולי: אתם קיבלתם את ההחלטה.

איציק שמולי: בסופו של דבר אני חוזר על אמירתי.

איציק שמולי: אם היו פוליטיקאים בתוך התהליך הזה, אני מבטיח לכם שהדבר הזה לא היה עובר.

איציק שמולי: הוא לא היה עובר.

איציק שמולי: כל מי שאומר אחרת, פשוט משקר.

איציק שמולי: ועדת העבודה והרווחה של הכנסת לא הייתה נותנת יד לכזאת פגיעה בציבור המבוטחים.

איציק שמולי: אתם לא רוצים שיהיה מישהו בדרך שיפריע לכם, שיפריע לכם "לעשות את עבודתכם".

איציק שמולי: הסיפור של הביטוח הסיעודי הקולקטיבי לא שונה במובן הזה למרות מה שאתם אומרים לעיתונים, שזאת הנבזות הכי גדולה.

איציק שמולי: להציג איזושהי תמונה כאילו כל הבלגן הזה קרה כי הפוליטיקאים הפריעו לכם לעשות את הדבר הנכון?

איציק שמולי: אין לכם טיפת בושה כשאתם אומרים את הדבר הזה?

איציק שמולי: הרי מי מנהל נגדכם, נגד המדיניות שלכם בשנה וחצי האחרונות, מלחמות עולם כאן בכנסת אם לא חברי הכנסת?

איציק שמולי: אתם הייתם בכלל טורחים להגיע לכאן להסביר את המדיניות שלכם?

איציק שמולי: זה לא מעניין אתכם.

איציק שמולי: חברי הכנסת הם אלה שקיבלו את ההחלטה לשווק פוליסות בצורה כל כך מטעה?

איציק שמולי: מי מכר פוליסות זבל לאנשים, ללמעלה מ-1.2 מיליון מבוטחים?

איציק שמולי: אני?

איציק שמולי: לא אני מכרתי את הפוליסות האלה.

איציק שמולי: לא אני אישרתי אותן, לא אני התרתי לשווק אותן במשך עשרים שנים, לא אני קמתי יום אחד בבוקר אחרי שהתגלה לי איזה מלאך בלילה וסתם כך קיבלתי החלטה שהביטוחים הסיעודיים הקולקטיביים לא יחזיקו יותר מעמד מבלי שמישהו חש צורך בכלל לנמק את אותה החלטה.

איציק שמולי: אבל גם אם הולכים עם הקביעה הנורמטיבית הזאת, מישהו מכם, מאגף שוק ההון שכל כך להוט לשמור על הציבור, מבלי שהפוליטיקאים יפריעו לו, מישהו מכם בכלל עצר לרגע לחשוב על זה שיש 1.2 מיליון מבוטחים בתוך הפול?

איציק שמולי: ואם מבטלים את הפוליסות, זה אומר שהאנשים האלה, למרות ששילמו חמש, עשר, עשרים ועשרים וחמש שנים כל חודש לחברת הביטוח, כי הם היו בטוחים שמה שהם מחזיקים ביד זאת פוליסה שמבטחת אותם מפני גיל הסיכון ולא פוליסת זבל שתקפה לתקופה בה הם צעירים, יפים ובריאים.

איציק שמולי: באיזה סיכון בכלל העמדתם את חברת הביטוח?

איציק שמולי: חברת הביטוח בכלל לא הייתה תחת שום סיכון.

איציק שמולי: הבלוף הזה, לדעתי זאת הייתה ההונאה הכי גדולה שהייתה במדינת ישראל.

איציק שמולי: להאשים את חברות הביטוח זה הדבר הקל אבל בסוף האשם המרכזי כאן זה המפקח על הביטוח ובניגוד למה שאתם אומרים אפרופו החוק הזה לעיתונאים, שאם רק הייתה לנו איזושהי רשות עצמאית שהייתה יכולה להגן עלינו מקרבתם של הפוליטיקאים, כל זה לא היה קורה – זה שקר וכזב כי מי שקיבל את ההחלטה באופן בלעדי, וזה נפל כרעם ביום בהיר בשנת 2011, זה היה המפקח על הביטוח ולא הפוליטיקאים.

איציק שמולי: הפוליטיקאים התעוררו רק בקיץ 2011-2012 אז הם היו עסוקים בכלל במחאה החברתית ובנושאים אחרים, ועד שמישהו הבין בכלל את גודל הקטסטרופה של הביטוחים הסיעודיים ומה שקורה שם, כבר עברה שנה וחצי ושנתיים, אז איזה פוליטיקאים הפריעו לכם בדרך?

איציק שמולי: יותר מזה.

איציק שמולי: מי מהפוליטיקאים בדיוק היום מפריע לכם לחייב את חברות הביטוח להמשיך את אותם ההסדרים כל עוד לא נמצא הסדר אחר על ידי המדינה?

איציק שמולי: ביטוח סיעודי ממלכתי, משהו.

איציק שמולי: אני מפריע לכם?

איציק שמולי: אתם לא מתביישים להגיד את זה בעיתון?

איציק שמולי: אתם לא מתביישים?

איציק שמולי: לי יש הצעת חוק, העליתי אותה למליאה שלוש פעמים כבר והיא אומרת בדיוק את הדבר הזה, שאנשים נשארים בתוך הפוליסות לתקופת ביניים כל עוד אין הסדר אחר.

איציק שמולי: מי הפיל את הצעת החוק הזאת?

איציק שמולי: אני?

איציק שמולי: אתם הפלתם את הצעת החוק.

איציק שמולי: עד שקם אדם הגון בכנסת ושמו אלי אלאלוף שראה מה קורה בתחום הביטוח ואמר: די, אי אפשר יותר, חייבים להקים ועדת משנה בתוך ועדת העבודה והרווחה של הכנסת שתטפל בעניין הזה.

איציק שמולי: אז הוועדה התכנסה, קיבלה את ההחלטה להקים ועדת משנה ולא חלף שבוע ואז הודיעו שוועדת המשנה מבוטלת.

איציק שמולי: למה?

איציק שמולי: שחס וחלילה חברי הכנסת, לא תהיה להם יותר מדי ביקורת על הרגולטור.

איציק שמולי: שחס וחלילה לא תתכנס הכנסת דרך אחת מוועדות המשנה שלה על בסיס שבועי ותתחיל לחפור בעוולות קבועות, שיטתיות, מובנות שקיימות בתוך הפרקטיקות של חברות הביטוח שפשוט מתעללות בחלק מהמבוטחים.

איציק שמולי: את כל הדברים האלה אתם דחיתם ולא אני, ובכל זאת יש לכם את עזות המצח והחוצפה לבוא לכאן אחרי שאתם מגלגלים כבר כמה ימים את השקר הזה בתקשורת, שהפוליטיקאים מפריעים לכם לעבוד, שהפוליטיקאים מהווים איזשהו מכשול בדרך, שהפוליטיקאים, אם הם יהיו במוקדי קבלת ההחלטות, הם עלולים להיכנס לאינטרסים זרים, אתם עוד באים לכאן ומול הקביעה העקרונית שלי להגדיל את מעורבות הכנסת בתוך התהליך, אתם לא מוכנים לדבר על זה בכלל.

איציק שמולי: אני אומר לכם שאתם תגיעו למחוזות של אבסורד.

איציק שמולי: אני דיברתי על זה בצהרים.

איציק שמולי: אם משרד הבריאות הולך להשיק את הרפורמה הזאת שאני מברך עליה ואני אהיה שותף לה ואני אדחף בכל כוחי כדי שהיא תקרה, כי אני חושב שאם כל החטאים היא העובדה שהביטוח הציבורי שלנו הוא ברמה כל כך נמוכה ועלובה ואל תוך התחום האלמנטרי הזה חודרים גופים שלא היו אמורים להיות שם מלכתחילה.

איציק שמולי: זה לא אומר שאין מקום במדינת ישראל לפוליסות פרטיות.

איציק שמולי: בהחלט יש.

איציק שמולי: אבל הן לא צריכות לבוא במקביל והן לא צריכות לבוא במקום הביטוח שהיה אמור להיות אלמנטרי.

איציק שמולי: בעולם הסיעוד, השעה ה-23 נחשבת כבר כפריבילגיה.

איציק שמולי: בעולם מתוקן, בחברה מתוקנת, מדינה לא באה לקשיש ואומרת לו שהוא זקוק להשגחה מתמדת, ויש לך 22 שעות בשבוע ועם שאר המאה ארבעים וכמה, תסתדר לבד.

איציק שמולי: אם יש לך כסף, תעמוד על הרגליים, ואם לא, חפש את החברים שלך.

איציק שמולי: תירקב בבית ארבעה-חמישה חודשים ותמות.

איציק שמולי: זה מה שאומרת מדינת ישראל.

איציק שמולי: עכשיו יש מהלך מבורך שאני מקווה שיצא לפועל שמתחילים לזוז בכיוון של ביטוח סיעודי ממלכתי ומה יקרה – אני אדבר על זה גם עם השר – אם אנחנו נשקוד כאן במהלך כל החודשים הקרובים ונוציא תחת ידינו חוק לעילא ולעילא של ביטוח סיעודי ממלכתי וחודש אחרי כן תבוא המפקחת על הביטוח ותגיד שנכון, לכנסת יש סמכות מלאה להחליט בתחום של הביטוח הציבורי אבל לי, למפקחת על הביטוח, יש סמכות מלאה להחליט בתחום של הביטוח הפרטי ואני לא מוכנה שחברות הביטוח ישיגו את רגליהן מתחום שאותו הכנסת קבעה כתחום אלמנטרי?

איציק שמולי: אתם, הכנסת, קבעתם שזה משהו שאותו התחום בין שעה איקס לשעה וואי זה תחום אלמנטרי, אבל אני המפקחת על הביטוח שמה את הגבול שלי במקום אחר ואני לא מוכנה לאשר את זה.

איציק שמולי: תראו איזו אנומליה אתם יוצרים כאן.

איציק שמולי: , גם מבחינה דמוקרטית וגם מבחינה מהותית.

איציק שמולי: מבחינה דמוקרטית, מכיוון שמה שבעצם אתם אומרים זה שאותה הממונה באמתלה של החלטות מקצועיות, היא תהיה סוברנית לערער ואפילו לבטל דה פקטו את החלטות הכנסת.

איציק שמולי: לדבר הזה אני לא חושב שיש תקנה.

איציק שמולי: אני חושב שהיוצרות כאן התהפכו באופן מסוכן מאוד.

איציק שמולי: חבל שבסופו של דבר, למרות שהוועדה הזאת נחשבת ועדה שעובדת באופן ענייני ורציני, אין קשב לדברים האלה.

איציק שמולי: אני משלם מחירים לא מועטים על זה שאני חבר כנסת שמשתדל לנהוג בדרך כלל בענייניות רבה מאוד.

איציק שמולי: אני משלם על זה לפעמים מחירים לא מבוטלים בתוך המחנה שלי.

איציק שמולי: ואגב, בעניין הזה אני לא מדבר בהקשר החברתי-כלכלי אלא בתחומים אחרים – כי אני חושב שכאשר אתה כנבחר ציבור עומד מול דילמה מסוימת, האפשרות לחשוב ולשקול את הדברים באופן ענייני ורציני מבלי שייכנסו כל מיני אינטרסים פוליטיים לתוך המחשבה, זאת אפשרות שהיא אמנם הולכת ונעלמת ממחוזותינו אבל זאת בהחלט אפשרות שאסור לנו לוותר עליה.

איציק שמולי: אני ציפיתי, ואני עדיין מצפה שכאשר הכנסת מודרת בצורה כל כך מוחלטת בתחומי הסיעוד והבריאות, ולמען הדיוק היא לא מודרת באמצעות החוק הזה אלא היא מודרת מזה זמן, זה המצב קבוע וזה המצב הקיים, אבל כפי שאמרתי קודם בהקשר של תקופת הצינון, יש לנו בחוק הזה הזדמנות לתקן סדרי עולם מבראשית.

איציק שמולי: אני לא מקבל את מה שאמר היושב ראש שנעשה את זה בחוק הבא.

איציק שמולי: בשפתנו הפוליטיקאים זה אומר תשכחו מזה.

אלי כהן: אני רק רוצה להגיד לך שתדע עד כמה אני עומד במילותיי.

אלי כהן: בהצעה שהעברתי בהצעת חוק התכנון והבנייה, העלה חבר הכנסת ביטן שנחייב את ראשי הערים לבנות שלושה חדרים.

אלי כהן: אמרתי לחברי חבר הכנסת ביטן שזה לא המקום ואנחנו נגיש.

אלי כהן: אני רוצה להגיד לך שההצעה שלנו תוך חודש ימים עברה טרומית, ראשונה ובשבוע הבא היא תעבור שנייה ושלישית.

אלי כהן: שם הצלחנו לחייב את ראשי הערים לבנות דירות שלושה חדרים וההצעה עברה שרים, טרומית, ראשונה ותעבור גם שנייה ושלישית תוך שבוע.

איציק שמולי: אני רוצה לשאול אותך באמת באופן ענייני ורציני.

אלי כהן: אני אומר לך שאני מצטרף להצעה.

איציק שמולי: כשאתה מסתכל על מה שקרה בביטוח הסיעודי הקולקטיבי, כשאתה מסתכל על ההוראות שהוציא המפקח על הביטוח בתחילת חודש יולי זה, הוראות שפוגעות בחיילים, בתינוקות סיעודיים, בקשישים שלא שולטים על הסוגרים, בנכים שמתניידים בכיסא גלגלים, אתה רוצה לומר לי שהמצב הנוכחי שבו אין מעורבות, אין פיקוח של הכנסת, אף אחד לא יכול לערער על קביעת הרגולטור, זה מצב שהוא תקין בעיניך?

איציק שמולי: זה מצב שהוא נכון בעיניך?

איציק שמולי: זה מצב שהוא מאוזן באיזשהו אופן?

איציק שמולי: אני חושב שאתה משתף כאן פעולה עם מחשבה שהיא לא נכונה.

איציק שמולי: אני חושב שמרוב רצון למכור לוועדה כמה אותה רשות שתקום תהיה עצמאית, ניטרלית, מקצועית ונטולת כל מגע ואינטרס פוליטי, כי הרי הפוליטיקאים הקטנים והאינטרסנטים מורחקים מלבוא במגע אתה וזה לא שהיום הם היו קרובים, אתה רוצה להגיד לי שמעכשיו, מרגע שתקום הרשות, ההחלטות שייפלו בה יתחילו להיות לטובת המבוטחים?

איציק שמולי: מה הפריע למפקחת על הביטוח ולסגנים שלה לקבוע ב-1 ביולי הוראות שהן מיטיבות עם המבוטחים?

איציק שמולי: אבל אתה יודע מה הם עשו אדוני היושב ראש?

איציק שמולי: אני אגיד לך.

איציק שמולי: לא הייתה תשובה לטענות שלי, אז מה עשו?

איציק שמולי: סליחה שאני מזכיר אותך בשמך, אבל בא אסף מיכאלי שהתעמת אתי בכל האולפנים, ואני מעריך אותו כאיש מקצוע ואין לי שום דבר נגדו, אבל מה שאמרו לו להגיד, קח את הוויכוח למקום של כן פוליסה אחידה, לא פוליסה אחידה, תסביר לציבור כמה פוליסה אחידה זה דבר טוב.

איציק שמולי: אבל זה לא הוויכוח.

איציק שמולי: אני לא אמרתי שאני נגד פוליסה אחידה.

איציק שמולי: שתהיה פוליסה אחידה.

איציק שמולי: הוויכוח לא היה על פוליסה אחידה אלא הוא היה על מי קובע את התנאים בפוליסה האחידה.

איציק שמולי: הוויכוח היה האם התנאים בפוליסה האחידה משרתים את חברות הביטוח או את המבוטחים.

איציק שמולי: על זה היה הוויכוח.

איציק שמולי: כאשר הפקידות נדרשה לתת תשובות, היא פשוט נאלמה דום.

איציק שמולי: לא הייתה לה שום תשובה.

איציק שמולי: אני חושב שבסופו של דבר עצם המחשבה שתקום איזושהי רשות ותחליט באופן בלעדי על שני תחומים שהם מרחיקי לכת מבחינת ההשלכות הציבוריות שלה, גם תחום הסיעוד וגם תחום הבריאות, תחליט באופן בלעדי מבלי להיוועץ בכנסת ומבלי לעבור דרך הכנסת, וכל זה לאור רקורד שבוא נגיד שהוא לא מן המרשימים בשנתיים האחרונות, עם היקף מצטבר של אני חושב למעלה ממיליון וחצי מבוטחים שפגעתם בהם, גם בקולקטיבי, גם בפוליסה האחידה שנכנסה עכשיו, לדעתי זה מגיע לשני מיליון מבוטחים.

איציק שמולי: נגיד שלא הוכחתם מצוינות יוצאת דופן בהגנה על אותם האנשים, בטח לא על אלה המוחלשים ואתם באים לכאן ומנסים למכור לנו איזשהו סיפור שעד עכשיו לא עשיתם את העבודה כי הפוליטיקאים הפריעו לכם?

איציק שמולי: זאת פשוט נבזות.

אלי כהן: חבר הכנסת שמולי, אני רק רוצה להאיר את עיניך שיש לך עוד שלוש דקות.

איציק שמולי: אין בעיה.

איציק שמולי: זאת פשוט נבזות.

איציק שמולי: אני חושב שאם היה בדיון הזה, בעיקר בצד שלכם, קצת פחות אגו וקצת יותר קשב, היינו מסיימים את הדיון במקום אחר.

איציק שמולי: אבל בסופו של דבר מהרגע הראשון בדיון הזה כל מה שעניין זאת ההסתכלות לצדדים, מה יש למפקח על הבנקים, מה יש לרשות ההיא, מה יש לרשות הזו.

איציק שמולי: בסופו של דבר לא קיבלתי מכם וגם לא מחברי הכנסת של הקואליציה וגם לא מסגן שר האוצר תשובה אחת רצינית ועניינית למה לא.

איציק שמולי: למה לא?

איציק שמולי: לא קיבלתי מכם תשובה אחת רצינית ועניינית למה לא לעבור דרך הכנסת.

איציק שמולי: למה אפילו לא להתייעץ עם הכנסת.

איציק שמולי: על זה אנחנו מדברים.

איציק שמולי: אני חושב שבסופו של דבר העובדה שמקימים רשות ובתחומים כל כך קריטיים ובעלי משמעויות מרחיקות לכת מבחינה ציבורית כמו סיעוד ובריאות לא תהיה שום מעורבות של הכנסת והסמכות והאחריות לא יהיו באותו מקום, אני חושב שזה ייגמר בקטסטרופה.

איציק שמולי: שוב, לא כי אנשים קמים בבוקר, אפילו לא אצל הרשות שתקום, וחושבים לעשות רע למדינת ישראל אלא כי אני חושב שאתם לא מביאים בחשבון את מחיר הטעות ומחיר הטעות עלול להיות כבד מאוד.

איציק שמולי: אם יש משהו אחד מרכזי שאני מכבד מאוד בוועדות הכנסת, זאת העובדה שנכון, מגיעים לכאן אינטרסים מסוגים שונים וכל אינטרס הוא לגיטימי ולתוך השולחן העגול הזה או השולחן האליפטי בוועדות אחרות מתנקזים כל האינטרסים.

איציק שמולי: אני מאמין שבדרך כלל התהליך נגמר כך שהחוק או ההחלטה נחתכים בנקודת האיזון הראויה ביותר.

איציק שמולי: למרות היכולת של הקואליציה בדרך כלל להתנהג באופן דורסני, למרות יכולתה, בדרך כלל מובאים בחשבון חלק מההמלצות וההערות של הנוכחים בתוכה, גם מהציבור וגם מחברי הכנסת.

איציק שמולי: אני מאמין בתהליך הזה אבל התהליך שאתם רוצים להחיל אותו ממחר בבוקר בתחומי הסיעוד והבריאות ושיתכנסו כמה יודעי חן בעיני עצמם, יחליטו לבדם מה נכון ומה פחות נכון, כל זה, למרות שלא הוכיחו מצוינות יוצאת דופן בהגנה על אותם מבוטחים, ובסופו של דבר אני חושב שמחיר הטעות עלול להתברר כקטסטרופה מוחלטת.

איציק שמולי: תודה רבה.

אלי כהן: תודה רבה לחבר הכנסת שמולי.

אלי כהן: אמרתם שיש חידוד לעניין הערעור הזה.

אלי כהן: אנא חדדו את זה.

<ורד קירו זילברמן: כן.

<ורד קירו זילברמן: אני רוצה להגיד שהיו לנו חילוקי דעות עם משרד האוצר לגבי הנוסח המוצע של הערעור ולפיכך אנחנו מציעים הצעה שבחלקה, אם הבנתי נכון ויתקן אותי ברוך, מקובלת על משרד האוצר לפיה כל הוראה או הנחיה של הממונה שהיא בת פועל תחיקתי ותגיע לבג"ץ, על מנת להוריד את העומס מהבג"ץ אנחנו מבקשים להוריד את כל ההחלטות האחרות לבית המשפט לעניינים מינהליים כלכליים.

<ורד קירו זילברמן: זאת הייתה ההצעה שלנו, היות וזה בית משפט שהוקם והוא מתמחה בנושאים הכלכליים.

<ורד קירו זילברמן: ההסכמה הייתה לא לבטל את מנגנון הערעור לחלוטין אלא רק להשאיר את סעיף 62(א) כנושא שיכול להגיע לערעור בבית המשפט המחוזי.

אלי כהן: ברוך, יש התייחסות לסעיף הזה?

<מרגנית לוי: גם אנחנו רוצים להתייחס.

<ברוך לוברט: אדוני, אנחנו מבקשים להישאר עם הצעת החוק הממשלתית עם המנגנון שאושר אתמול בקריאה שנייה ושלישית עם חוק הפיקוח על חוץ מוסדיים שלמעשה אומר שאנחנו משנים את החקיקה אצלנו היום ומבקשים שבאמת ההוראות, למעט החלטה של הממונה, הכללים וההנחיות יועברו להחלטות של בית משפט מינהלי.

<ברוך לוברט: למעט הערה שקיבלנו מהיועצת המשפטית של ועדת החוקה סיגל קוגוט, להשאיר את סעיף 62(א) לערעור של בית משפט מחוזי.

אלי כהן: אתם רוצים להוסיף משהו?

<מרגנית לוי: כן.

<מרגנית לוי: אנחנו רוצים להבהיר שמשרד המשפטים עומד כמובן מאחורי הצעת החוק הממשלתית אבל אנחנו גם מסכימים מבחינה מקצועית להצעת הפשרה של הייעוץ המשפטי, שזה מה שוורד כרגע פירטה.

<מרגנית לוי: גם שרת המשפטים תומכת בהצעה הזאת.

אלי כהן: בסדר.

אלי כהן: אם לא תגיעו להסכמה עד ההצבעות, אנחנו נכריע בסוגיה.

אלי כהן: אני מבקש לעבור לאחרון המסתייגים, חבר הכנסת חיים ילין.

חיים ילין: אני אנסה לנמק את השיחה שהייתה לי גם עם ברוך ואסף.

חיים ילין: יש שני סעיפים מהותיים.

חיים ילין: הסעיף הראשון הוא האם ניתן משפטית כאשר מדברים על הגנה על המבוטחים, על הכספים הפנסיוניים של המבוטחים, האם אפשר לכתוב כחקיקה את אותם ערכים עליהם אנחנו מדברים, מרשת ביטחון עד מה התשואה של האג"חים או איזה אחוזים יש ככל שמתקרבים לפנסיה.

חיים ילין: התקנות האלה – ואגב, זה די מוזר לי ופעם ראשונה שאני רואה את זה – כהצעת מחליטים של ממשלת ישראל, מתוך המשבר שמאוד דומה למשבר שהיה בצ'ילה ולכן קוראים לזה המודל הצ'יליאני.

חיים ילין: בצ'ילה הביאו את המודל של מילטון פרידמן לתוך צ'ילה, הם פשטו רגל וכשהם הבינו שלפנסיונרים אין מה לאכול, הם אימצו איזשהו מודל מסוים שב-2008, עם המשבר הפנסיוני שהיה, בדצמבר.

חיים ילין: אני מבין שיש פתרון ערכי לדבר הזה אבל הוא לא מחובר לחוק כי זאת הצעת מחליטים.

חיים ילין: בעצם הטיעון הבסיסי שאני יכול ללכת אתו הוא שכל החוק הזה כפוף למדיניות של ממשלת ישראל.

חיים ילין: ברגע שהוא כפוף למדיניות ממשלת ישראל, זה אומר שהוא כפוף לאותה הצעת מחליטים של ממשלת ישראל מ-2008.

חיים ילין: עדיין אני אומר לכל מי שנמצא כאן בשיח חשיבה, האם כאשר כתוב רק הגנה, זה מספיק או האם ניתן לעשות עוד משהו כך שאנחנו באמת יכולים להגיד לחוסכים אחרי שהחוק הזה יעבור שאנחנו יכולים, כמייצגים את הציבור, לישון בשקט.

חיים ילין: זאת השאלה הערכית שאני שם על השולחן.

חיים ילין: נכון ששמו את המילה הגנה לבקשתי ועוד כמה דברים, אבל זאת לא הסתייגות אלא אמירה שבסופו של דבר המשפטנים צריכים לענות עליה.

חיים ילין: הנושא השני.

חיים ילין: לאורך כל הדרך ביקשתי בהסתייגויות הקטנות האלה שזה יהיה בהתייעצות עם הוועדה.

חיים ילין: נאמר לי על ידי ברוך שכל הסעיפים שהיו כפופים לוועדת כספים נמצאים שם וכל מה שלא, זה הממונה לבד.

חיים ילין: קשה לי עם זה כי אני לא יודע אם אני לבד בסוגיה הזאת או לא.

חיים ילין: אני לא הולך למלחמות שאני לא יודע שאפשר בסופו של דבר לנצח אותן.

חיים ילין: אם יש לעוד מישהו את ההסתייגות הזאת, נלך למלחמה.

עודד פורר: אני הצעתי הסתייגות, שזה יהיה בהתייעצות עם הוועדה.

חיים ילין: על זה דיברתי.

חיים ילין: לא על משהו אחר.

חיים ילין: ברוך אמר לי שלממונה יש ועדה והוא חייב להתייעץ אתה.

חיים ילין: אלה שני הסעיפים המהותיים.

חיים ילין: אני מקווה לקבל את התשובות ואז אקבל את ההחלטה.

אלי כהן: ברוך, האם תוכל להתייחס לדבריו של חבר הכנסת ילין?

<ברוך לוברט: לגבי ההערה השנייה.

<ברוך לוברט: אני מבהיר שאין בסעיפים האלה שהעברנו מהשר לממונה, אין חובה לפי החוק להתייעץ בוועדה המייעצת.

<ברוך לוברט: יש סעיפים בהם יש בחוק חובה להתייעץ עם הוועדה המייעצת ויש סעיפים שאין חובה.

<ברוך לוברט: יש סעיפים שיש תקנות של השר בלי ועדת כספים ויש כאלה שהן עם ועדת כספים.

<ברוך לוברט: לכן אני אומר שככל שיש הסתייגות לחבר הכנסת ילין שבכל המקומות האלה תהיה התייעצות בחקיקה ראשית, יש להגיש את ההסתייגות.

<ברוך לוברט: כרגע החוק לא מחייב את הממונה בסעיפים האלה להתייעץ.

עודד פורר: אנחנו יודעים שזה כתוב בחוק.

<ברוך לוברט: כי אמר חבר הכנסת ילין שאני אמרתי שהוא חייב להתייעץ בכל מקרה.

חיים ילין: לא.

<ברוך לוברט: היכן שלא כתוב בחוק, הוא לא חייב אלא הוא יכול אבל במקומות האלה לא כתוב.

חיים ילין: נכון.

חיים ילין: לזה התכוונתי.

עודד פורר: זה מה שאמרתי.

עודד פורר: אני מוכן להוריד את ההסתייגות שלי גם בהקשר שזה יישאר בידי השר, אם תהיה התייעצות עם הוועדה המייעצת.

עודד פורר: אלה דברים שהיו בסמכותו של שר האוצר.

עודד פורר: שר האוצר מוריד מהסמכות הזאת, מתפרק ממנה, לכל הפחות שיתייעץ הממונה ירום הודו עם הוועדה המייעצת.

עודד פורר: אני פשוט לא מצליח להבין את ההתעקשות הזאת.

עודד פורר: אני חייב להגיד לכם שהעובדה שאתם מפחדים מזה שהממונה יתייעץ עם הוועדה המייעצת, מדליק כאן עשרים נורות אזהרה כי אלה עשרים סעיפים.

אלי כהן: חבר הכנסת ילין, האם לאור ההתאמות בנוסח שהוסכמו, למעט הנושא של הוועדה המייעצת, גם יתר ההסתייגויות שנאמרו בהתחלה יורדות?

<ברוך לוברט: אני מבקש שאולי חבר הכנסת ילין יקריא את הרשימה.

חיים ילין: אני אכין אותה.

עודד פורר: יש עשרים סעיפים שהורדתם מהשר.

אלי כהן: יש סעיפים טכניים.

חיים ילין: הנה, יש לך כאן את הכול.

אלי כהן: תודה.

אלי כהן: הוא סימן רק את הסעיפים המהותיים.

חיים ילין: לא.

חיים ילין: כל מה שכבר עברנו.

חיים ילין: עברנו על הכול.

חיים ילין: זה מה שנשאר.

אלי כהן: אתה בינתיים תסביר לו.

<יואב דותן: אדוני, רציתי לומר מילה אחת.

<יואב דותן: אני מאיגוד חברות הביטוח.

<יואב דותן: בית המשפט המחוזי לעניינים כלכליים הוא הפורום הנכון לקיים ביקורת שיפוטית.

<יואב דותן: דיברו כאן הרבה על הביקורת הפרלמנטרית שהיא חשובה מאוד אבל דיברו מעט מדי על הביקורת השיפוטית.

<יואב דותן: בית המשפט לעניינים כלכליים הוא הפורום הנכון לקיים ביקורת שיפוטית.

אלי כהן: האם נציגי משרד המשפטים מסכימים להצעה שהוסכמה על ידי היועצת המשפטית לוועדה?

<מרגנית לוי: אמרתי שאנחנו כמובן מחויבים להצעת החוק הממשלתית ואנחנו עומדים מאחוריה, אבל אנחנו מסכימים להצעה של היועצת המשפטית כהצעת פשרה.

אלי כהן: ברוך, על פניו נשמע, ואתה משפטן בשונה ממני, בית משפט כלכלי יותר רלוונטי לסוגיות שנדונות?

אלי כהן: תסביר למה.

<ברוך לוברט: בית משפט מינהלי הוא בית משפט שיש לו את הסמכות שניתן לערער על רגולטור פיננסי.

<ברוך לוברט: להבנתנו אין סמכות דווקא בבית המשפט הכלכלי בתל אביב.

<ברוך לוברט: יש בית משפט מינהלי בכלל בית משפט מחוזי בישראל שדן בערעורים מינהליים, בהקשר שלנו על סמכות או על החלטות של רגולטור פיננסי.

<ברוך לוברט: אנחנו מבקשים להיצמד להצעת החוק הממשלתית.

אלי כהן: אני חוזר שוב.

אלי כהן: על פניו נראה לי יותר סביר – לא כמשפטן – שבסוגיות כאלה בית משפט כלכלי לכאורה אמור להיות בעל מומחיות גבוהה יותר בנושאים הנדונים.

<קריאה: כמו הרשות לניירות ערך.

<ברוך לוברט: ההצעה היא ללכת לבית המשפט הכלכלי מינהלי.

<ברוך לוברט: הרי כלכלי מינהלי הוא בית משפט מינהלי.

עודד פורר: לא.

עודד פורר: אלה שני דברים שונים.

עודד פורר: לפחות אל תטעו.

עודד פורר: אני חייב לומר שאתם לא נוהגים כאן ביושר וזאת לא פעם ראשונה.

עודד פורר: אתם לא נהגתם ביושר אתי מאתמול וגם עכשיו אתם לא נוהגים ביושר וזה באמת לא לעניין.

<מרגנית לוי: אני רפרנטית של תחום הביקורת השיפוטית במשרד המשפטים ואני אנסה לעשות קצת שכל.

<מרגנית לוי: בית משפט לעניינים מינהליים הוא בעצם בג"ץ קטן.

<מרגנית לוי: הוא באמת קיים בכל בית משפט מחוזי והוא באמת אמון על קיום ביקורת שיפוטית על החלטות מינהליות מסוגים שונים לרבות על החלטות מסוגים של הסדרת עיסוק שכאן יש הרבה החלטות כאלה ועוד החלטות שונות של המפקחת.

<מרגנית לוי: זה נכון וזה מה שהיה בהצעת החוק הממשלתית שלבית משפט לעניינים מינהליים יש את הכשירות ואת המסוגלות לדון בהחלטות מינהליות לפי החוקים שלפנינו.

<מרגנית לוי: עם זאת, הצעת היועצת המשפטית לוועדה שתדון בזה המחלקה הכלכלית כעניין כלכלי מינהלי, בהחלט עושה שכל.

<מרגנית לוי: במחלקה הכלכלית יש שופטים בעלי זיקה כלכלית ועם הבנה יותר רחבה בעניינים הכלכליים שהם מוסמכים לדון גם בעניין כלכלי מינהלי.

<מרגנית לוי: כרגע הם דנים בעיקר בעניינים כלכליים מינהליים ששייכים לתחום ניירות ערך ויש שם משהו עם ריכוזיות במזון.

<מרגנית לוי: ללא ספק זה יכול לתרום לדיון המשפטי.

<מרגנית לוי: חשוב לי שהוועדה תבין שלבית משפט לעניינים מינהליים יש גם מסוגלות לדון בהחלטות כאלה וזה מה שברוך ניסה להסביר.

אלי כהן: תודה.

אלי כהן: עוד התייחסות קצרה.

<יוסי הלוי: אני רוצה להבין.

<יוסי הלוי: בסעיף 62, זה ערעור לבית המשפט המחוזי?

<יוסי הלוי: השארתם את זה?

<ברוך לוברט: כן.

<מרגנית לוי: כן.

אלי כהן: אני מצטער, לא שמעתי את הדברים.

<יוסי הלוי: אני ביררתי משהו.

<יוסי הלוי: מתברר שהותירו את הערעור על סעיף 62 לבית המשפט המחוזי.

<יוסי הלוי: הבנתי שהותירו את זה למרות שבהצעת החוק נאמר שמבטלים.

<מרגנית לוי: כן.

<מרגנית לוי: מדובר בסעיף של בירור תלונות והוא נשאר במחוזי.

<יואב דותן: אדוני, ברשותך, עוד שני משפטים.

<יואב דותן: העניינים שנדונים או חלק גדול מההחלטות של הממונה בעניינים האלה הם עניינים כלכליים סבוכים שמחייבים הבנה כלכלית.

<יואב דותן: כל הרזון ד'אטרה של ההצעה הזאת שמעבירים לממונה סמכויות בעניינים מקצועיים.

<יואב דותן: אז אם אלה עניינים מקצועיים, צריך להעביר את הביקורת השיפוטית לבית משפט שיש לו את הקפסטי המקצועי.

<יואב דותן: זה למעשה תואם את הרזון ד'אטרה של ההצעה של האוצר.

אלי כהן: תודה רבה.

אלי כהן: אדוני סגן השר, אני מציע שתשמע את הסיכום.

אלי כהן: חבר הכנסת פורר, האם אתה מצטרף לתיקונים שהציע חבר הכנסת ילין או אתה משאיר את התיקונים שלך?

עודד פורר: התיקונים שהוא ביצע, אלה דברים אחרים.

אלי כהן: לא נוכל להוסיף את זה באופן גורף.

אלי כהן: זה לא יהיה מצב שכל היום יתייעצו.

אלי כהן: יש גבול לבירוקרטיה.

עודד פורר: אם יש מקום שבו היה שר אוצר רשאי לקבוע בתקנות ועכשיו הממונה רשאי ליתן – בהתייעצות עם הוועדה המייעצת.

אלי כהן: אני אומר שוב שלא נוכל להצביע עבור כל סעיף וסעיף.

אלי כהן: אומר חבר הכנסת ילין שהוא זיהה מספר סעיפים שהם מהותיים יותר, אז כאן כן, אבל הממונה לא צריך ללכת עם להקה של שבעה אנשים מאחוריו.

עודד פורר: לא.

עודד פורר: ממש לא צריך אבל אני חושב שהסעיפים עליהם הצביע חבר הכנסת ילין הם סעיפים שמדברים על כך שבמקומות – כפי שאני רואה כאן – בהם כתוב שר האוצר רשאי, כבר בחוק כתוב שר האוצר רשאי, תוסיפו באישור ועדת הכספים.

אלי כהן: אני רוצה לסכם.

אלי כהן: קודם כל, אנחנו נתכנס בשעה 22:30 להצבעות על ההסתייגויות.

יוסי יונה: בכנסת יכולות להיות הצבעות על התקציב הדו שנתי.

יוסי יונה: זה לא סותר?

חיים ילין: אני בין הדוברים הראשונים.

אלי כהן: אנחנו נחכה לך.

אלי כהן: אני מבטיח לך שאנחנו נחכה לך חבר הכנסת ילין.

אלי כהן: נשארו לנו הסתייגויות של חבר הכנסת שמולי, של חברת הכנסת מיכל בירן, של חבר הכנסת עודד פורר אלא אם כן ברוך, ואני מבקש, אתה תשב אתו.

חיים ילין: לא שלי.

חיים ילין: אני ירדתי מזה.

חיים ילין: הם קיבלו.

אלי כהן: לכן יש לנו הסתייגויות של שלושה חברי כנסת – שמולי, מיכל בירן ופורר – ועליהן אנחנו נצביע בשעה 22:30.

אלי כהן: אנחנו מחדשים את הישיבה.

אלי כהן: אדוני סגן השר, אני רוצה לפתוח את הישיבה.

אלי כהן: כאמור, עברנו על כל הסעיפים.

אלי כהן: אנחנו בחלק האחרון.

אלי כהן: שמענו את הסתייגויות כל חברי הכנסת ובשלב הזה אנחנו נצביע על אותן הסתייגויות.

אלי כהן: נעבור על ההסתייגויות של חברת הכנסת מיכל בירן.

אלי כהן: אגב, חבר הכנסת פורר עדכן אותי שנציגי האוצר ישבו אתו ולצורך העניין הוא הסיר את הסתייגויותיו לאחר שהותאמו מספר שינויים.

אלי כהן: כאמור, גם ההסתייגויות של חבר הכנסת ילין , על אף שזה נאמר קודם, נכנסו לחוק ותואמו ולכן נעשו התאמות לפי הערות חבר הכנסת ילין.

אלי כהן: אם כך, יש לנו הסתייגויות של שני חברי כנסת, של חברת הכנסת מיכל בירן ושל חבר הכנסת איציק שמולי.

<קריאה: אם היא לא כאן, אנחנו יכולים להצביע?

<ורד קירו זילברמן: כן, כי היא הציגה אותן.

אלי כהן: למען הסר ספק, אנחנו נציג אותן.

<ורד קירו זילברמן: אלה הסתייגויות של חברת הכנסת בירן וכל סיעת המחנה הציוני.

אלי כהן: מי בעד ההסתייגות?

אלי כהן: מי נגד?

אלי כהן: בעד ההסתייגות – מיעוט

אלי כהן: ההסתייגות לא נתקבלה.

אלי כהן: ההסתייגות נדחתה.

אלי כהן: חבר הכנסת שמולי הצביע בעד ההסתייגות.

אלי כהן: מי בעד ההסתייגות?

אלי כהן: מי נגד?

אלי כהן: בעד ההסתייגות – מיעוט

אלי כהן: ההסתייגות לא נתקבלה.

אלי כהן: ההסתייגות נדחתה.

איציק שמולי: ההסתייגויות שאנחנו רוצים להעלות במליאה, צריך לבקש עכשיו או בסוף הדיון?

<ורד קירו זילברמן: אתה יכול לבקש עכשיו.

איציק שמולי: אני מבקש בשם מיכל.

איציק שמולי: מתי מבקשים רביזיה?

<ורד קירו זילברמן: בסוף.

אלי כהן: בסוף הדיון, תוכל לבקש רביזיה.

אלי כהן: יש לנו עכשיו 25 הצבעות.

דוד ביטן: אם רוצים להעלות למליאה, חייבים לומר את זה כאן?

<ורד קירו זילברמן: כן.

אלי כהן: אנחנו נעבור להסתייגויות של חבר הכנסת שמולי.

חיים ילין: אם קיבלו את כל ההסתייגויות שלי ואני רוצה זכות דיבור?

אלי כהן: זכות דיבור הוא יכול לבקש.

אלי כהן: נכון?

<ורד קירו זילברמן: כן.

חיים ילין: אין לי הערות.

חיים ילין: כל ההסתייגויות שלי התקבלו ואני רוצה זכות דיבור לי ולמיקי לוי שגם הוא הצטרף להסתייגויות שלי.

אלי כהן: בסדר.

דוד ביטן: אבל הוא לא כאן.

חיים ילין: הוא הצטרף להסתייגויות שלי.

אלי כהן: יירשמו וידברו גם חבר הכנסת מיקי לוי וגם חבר הכנסת חיים ילין.

אלי כהן: חברים, אני עובר לשלב הבא והאחרון במסגרת הדיונים.

אלי כהן: אנחנו את זה ברשותכם בצורה עניינית וקצרה.

אלי כהן: הדברים מתייחסים עכשיו להסתייגויות של חבר הכנסת שמולי.

אלי כהן: חשוב לי להגיד בפתח דבריי, לפני שאנחנו מצביעים על ההסתייגויות של חבר הכנסת שמולי, שלצורך העניין לא נלקחו סמכויות מבין הסמכויות שהיו מוקנות לוועדות הכנסת וכל הסמכויות המהותיות נשארו.

אלי כהן: הדבר השני, לבקשתו של חבר הכנסת שמולי בסעיף 1א(ג) נכנסה התייחסות לעניין המדיניות ולעניין אישור השר, גם לעניין החיסכון הפנסיוני.

אלי כהן: ברוך, אני רוצה לדייק במלים.

אלי כהן: נכנס החיסכון הפנסיוני, הבריאות והסיעודי.

<ברוך לוברט: ביטוח הבריאות והסיעוד.

אלי כהן: ההערות האלה נכנסו לבקשתו של חבר הכנסת שמולי.

אלי כהן: הסכים לומר סגן השר יצחק כהן שהוא מסכים להתייחס לשני דברים ברמה העניינית, מכיוון שאני חושב שסגן השר התייחס ברמה העניינית ואמר שגם לגבי רפורמות, אם תהיה פנייה לשר, הוא מוכן להגיד לפרוטוקול לצורך העניין, ששר האוצר ישמע התייחסויות ועדת העבודה והרווחה וכנ"ל לגבי חוק הצינון, לגבי כלל הפקידים.

אלי כהן: חבר הכנסת שמולי, האם אתה רוצה שעכשיו נעבור לסשן של 25 הצבעות?

אלי כהן: התשובה היא כן.

אלי כהן: חבר הכנסת שמולי הגיש מעל 6,000 הסתייגויות.

אלי כהן: בהתאם להתייעצות עם המחלקה המשפטית, אנחנו נצביע עבור כל אחד מהסעיפים ולכן יש לנו 25 סעיפים.

אלי כהן: אם יהיה רוב לאחד הסעיפים, נצביע על הכול.

אלי כהן: אם באחד הסעיפים יהיה רוב, נצביע על כל ההסתייגויות בסעיף הזה.

אלי כהן: ברשותכם, נעבור ל-25 הצבעות.

אלי כהן: לסעיף 1, מי בעד ההסתייגויות של חבר הכנסת שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 1 לא נתקבלו.

אלי כהן: ההסתייגויות לסעיף 1 נדחו.

איציק שמולי: אני רוצה רביזיה על סעיף 1.

אלי כהן: רביזיה על סעיף 1.

אלי כהן: סעיף 2.

אלי כהן: מי בעד ההסתייגות?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 2 לא נתקבלו.

אלי כהן: ההסתייגויות נדחו.

איציק שמולי: רביזיה.

אלי כהן: בסדר.

אלי כהן: רביזיה.

אלי כהן: סעיף 3.

אלי כהן: מי בעד ההסתייגויות של חבר הכנסת שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 3 לא נתקבלו.

אלי כהן: ההסתייגויות לסעיף 3 נדחו.

איציק שמולי: ביקשנו רביזיה לסעיף 2.

אלי כהן: אין בעיה.

אלי כהן: אתה יכול גם מראש לבקש.

אלי כהן: אני נותן לך מקדמה על הכול.

אלי כהן: לסעיף 4.

אלי כהן: מי בעד ההסתייגויות של חבר הכנסת שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 4 לא נתקבלו.

אלי כהן: ההסתייגויות נדחו.

אלי כהן: לסעיף 5.

אלי כהן: מי בעד ההסתייגויות של חבר הכנסת שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 5 לא נתקבלו.

אלי כהן: ההסתייגויות לסעיף 5 נדחו.

איציק שמולי: אני יכול לבקש התייעצות סיעתית על ההסתייגויות?

אלי כהן: לסעיף 6.

אלי כהן: מי בעד ההסתייגויות של חבר הכנסת שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 6 לא נתקבלו.

אלי כהן: ההסתייגויות לסעיף 6 נדחו.

אלי כהן: לסעיף 7.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 7 לא נתקבלו.

אלי כהן: ההסתייגות לסעיף 7 נדחו.

אלי כהן: לסעיף 8.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 8 לא נתקבלו.

אלי כהן: ההסתייגויות לסעיף 8 נדחו.

אלי כהן: לסעיף 9.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 9 לא נתקבלו.

אלי כהן: ההסתייגויות לסעיף 9 נדחו.

אלי כהן: לסעיף 10.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 10 לא נתקבלו.

אלי כהן: ההסתייגויות לסעיף 10 נדחו.

אלי כהן: לסעיף 11.

אלי כהן: מי בעד ההסתייגויות של חבר הכנסת איציק שמולי?

אלי כהן: מי גנד?

אלי כהן: בעד ההסתייגויות – מיעוט

אלי כהן: ההסתייגויות לסעיף 11 לא נתקבלו.

אלי כהן: ההסתייגויות לסעיף 11 נדחו.

אלי כהן: לסעיף 12.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 12 לא נתקבלו.

אלי כהן: ההסתייגויות לסעיף 12 נדחו.

אלי כהן: לסעיף 13.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 13 לא נתקבלו.

אלי כהן: ההסתייגויות לסעיף 13 נדחו.

אלי כהן: לסעיף 14.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 14 לא נתקבלו.

אלי כהן: ההסתייגויות לסעיף 14 נדחו.

אלי כהן: לסעיף 15.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 15 לא נתקבלו.

אלי כהן: ההסתייגויות לסעיף 15 נדחו.

אלי כהן: לסעיף 16.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 16 לא נתקבלו.

אלי כהן: ההסתייגויות לסעיף 16 נדחו.

אלי כהן: לסעיף 17.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 17 לא נתקבלו.

אלי כהן: ההסתייגויות לסעיף 17 נדחו.

אלי כהן: לסעיף 18.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 18 לא נתקבלו.

אלי כהן: ההסתייגויות לסעיף 18 נדחו.

אלי כהן: לסעיף 19.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 19 לא נתקבלו.

אלי כהן: ההסתייגויות לסעיף 19 נדחו.

אלי כהן: לסעיף 20.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 20 לא נתקבלו.

אלי כהן: ההסתייגויות לסעיף 20 נדחו.

אלי כהן: לסעיף 21.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 21 לא נתקבלו.

אלי כהן: ההסתייגויות לסעיף 21 נדחו.

אלי כהן: לסעיף 22.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 22 לא נתקבלו.

אלי כהן: ההסתייגויות לסעיף 22 נדחו.

אלי כהן: לסעיף 23.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 23 לא נתקבלו.

אלי כהן: ההסתייגויות לסעיף 23 נדחו.

אלי כהן: לסעיף 24.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 24 לא נתקבלו.

אלי כהן: ההסתייגויות לסעיף 24 נדחו.

אלי כהן: אתה מצביע בעד ההסתייגות?

אלי כהן: אגב, מה ההסתייגות הזאת?

יוסי יונה: אני בעד.

אלי כהן: אתה יודע שההסתייגות הזאת מדברת על כך שלנציגי באר שבע תעלה תעריף הארנונה?

אלי כהן: לסעיף 25.

אלי כהן: מי בעד ההסתייגויות של חבר הכנסת איציק שמולי?

אלי כהן: מי נגד?

אלי כהן: בעד ההסתייגויות – מיעוט

אלי כהן: ההסתייגויות לסעיף 25 לא נתקבלו.

אלי כהן: ההסתייגויות לסעיף 25 נדחו.

איציק שמולי: אני מבקש להעלות את ההסתייגויות להצבעה במליאה.

אלי כהן: אין בעיה.

חיים ילין: שאלה.

חיים ילין: זה בשידור?

אלי כהן: כן.

חיים ילין: אם מישהו צופה בבית ורואה את ההצבעה הזאת, מה הוא חושב על כנסת ישראל?

אלי כהן: אני אומר משהו לבת שלי.

אלי כהן: הבן הגדול שלי יצא עם חברים.

אלי כהן: שירי, אם את רואה את זה באינטרנט, יש דברים יותר חשובים, לכי תעשי אותם.

עודד פורר: בוועדה היה דיון ממצה ומעמיק.

<ורד קירו זילברמן: לגבי הערעור בחוק, לגבי הליכי הערעור בחוק, הממשלה הביאה הצעה.

אלי כהן: לגבי איזה בית משפט.

<ורד קירו זילברמן: הממשלה הגיעה עם הצעה.

<ורד קירו זילברמן: אנחנו לא הגענו להסכמות.

<ורד קירו זילברמן: אנחנו עומדים על דעתנו שזה יהיה בית משפט כלכלי מינהלי והממשלה לא מקבלת את דעתנו.

<ורד קירו זילברמן: לפיכך אנחנו חוזרים לפורמט הרגיל של הייעוץ המשפטי של הכנסת ככל שהסברנו אותה לממשלה, ודיברתי על זה גם עם ברוך – לחזור לפורמט של ערעור ועתירות לבג"ץ כפי שקיים היום בחוק.

יצחק כהן: אני רוצה להצהיר לפרוטוקול שמשרד הבריאות יצורף לרשימת תפוצה של חוזרים בתחום הבריאות.

יצחק כהן: סבר משרד הבריאות שיש סתירה בין חוזר כאמור לבין מדיניות הממשלה בתחום הבריאות, יתקיים דיון בין המשרד לרשות במשך 14 ימים.

יצחק כהן: לא הגיעו הצדדים להסכמה, רשאי משרד הבריאות להציג הכרעה אצל היועץ המשפטי לממשלה תוך 14 ימים.

יצחק כהן: זה לפרוטוקול.

אלי כהן: תודה.

אלי כהן: התייחסות של גברתי לעניין בית המשפט כפי שסיכמנו, על מנת להבהיר.

<רוני טלמור: אני רוצה לחדד ולומר שמבחינתנו הנושא המרכזי והחשוב הוא לשנות את המצב הקיים שבו עניינים מינהליים רגילים מגיעים לבג"ץ ובדרך כלל היום זה כבר לא מגיע לבג"ץ אלא לבתי משפט מינהליים.

<רוני טלמור: הצעת החוק הכחולה דיברה על כך שהנושאים האלה יגיעו לבתי משפט מינהליים רגילים.

<רוני טלמור: במהלך הדיון התעוררה הצעה שגם לה הסכמנו וגם שרת המשפטים תמכה בה, שזה יהיה בבית משפט מינהלי כלכלי.

<רוני טלמור: ככל שהחלטת הוועדה תהיה לתמוך בבית משפט מינהלי רגיל כפי שהיה בכחול, כמובן שאנחנו תומכים בהצעה הזאת וסבורים שזאת הצעה הרבה יותר טובה מהמצב קיים.

<רוני טלמור: יש שינוי נוסף שהוועדה ביקשה לגבי סעיף 102 שאין לנו בעיה אתו.

אלי כהן: תודה.

אלי כהן: אם כן, אם אין הערות, אנחנו נשאיר את זה בית משפט מינהלי רגיל.

אלי כהן: תודה.

השעה בדיוק 11: מי בעד כל בקשות הרביזיה של חבר הכנסת שמולי?

השעה בדיוק 11: מי נגד?

השעה בדיוק 11: בעד הרביזיות – מיעוט

השעה בדיוק 11: הרביזיות לא נתקבלו.

אלי כהן: הרביזיה נדחתה.

<ורד קירו זילברמן: אם החלטת הוועדה היא להשאיר ערכאת ערעור לבית משפט לעניינים מינהליים רגיל - - -

<רוני טלמור: לא ערעור.

<רוני טלמור: עתירה מינהלית.

<ורד קירו זילברמן: נכון.

<ורד קירו זילברמן: אנחנו מבקשים להוסיף שלא תימחק אפשרות הערעור לבית המשפט המחוזי.

<רוני טלמור: סמכות מקבילה?

<ורד קירו זילברמן: לא.

<ורד קירו זילברמן: להשאיר אפשרות ערעור דרך סעיף 62א.

<רוני טלמור: על זה אמרתי שאנחנו מסכימים לזה, ש-62א יישאר במסגרת 102.

<רוני טלמור: לזה התכוונתי.

אלי כהן: אני רוצה להצביע על החוק, על סעיפים 1 עד 25.

אלי כהן: מי בעד אישור הצעת החוק.

אלי כהן: מי בעד?

אלי כהן: מי נגד?

אלי כהן: בעד הצעת החוק – רוב

אלי כהן: הצעת חוק הפיקוח על שירותים פיננסיים (תיקוני חקיקה), התשע"ו-2016, אושרה.

אלי כהן: הצעת החוק התקבלה.

אלי כהן: אני רוצה להודות לעוסקים במלאכה, לברוך לוברט, לורד קירו ותודה לכולכם.

אלי כהן: הישיבה נעולה.